

VLADA REPUBLIKE HRVATSKE

Zagreb, 8. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | MINISTARSTVO REGIONALNOGA RAZVOJA I FONDOVA EUROPSKE UNIJE |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI EUROPSKE UNIJE ZA RAZDOBLJE OD 1. SIJEČNJA DO 30. LIPNJA 2020. GODINE  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VLADA REPUBLIKE HRVATSKE**

**IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI**

**EUROPSKE UNIJE ZA RAZDOBLJE**

**OD 1. SIJEČNJA DO 30. LIPNJA 2020. GODINE**

**Zagreb, travanj 2021.**

**SADRŽAJ**

[1. UVOD 3](#_Toc66695302)

[2. SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA 5](#_Toc66695303)

[2.1. PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020. 5](#_Toc66695304)

[2.2. PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013. 7](#_Toc66695305)

[3. DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020. 9](#_Toc66695306)

[3.1. OPERATIVNI PROGRAM „KONKURENTNOST I KOHEZIJA“ 9](#_Toc66695307)

[3.2. OPERATIVNI PROGRAM „UČINKOVITI LJUDSKI POTENCIJALI“ 15](#_Toc66695308)

[3.3. PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020. 20](#_Toc66695309)

[3.4. OPERATIVNI PROGRAM ZA POMORSTVO I RIBARSTVO 26](#_Toc66695310)

[3.5. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE 29](#_Toc66695311)

[3.6. PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020. 32](#_Toc66695312)

[3.6.1. Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020. 32](#_Toc66695313)

[3.6.2. Interreg IPA program prekogranične suradnje Hrvatska – Srbija 2014. – 2020. 33](#_Toc66695314)

[3.6.3. Program prekogranične suradnje Interreg V-A Italija – Hrvatska 2014. – 2020. 33](#_Toc66695315)

[3.6.4. Program prekogranične suradnje Interreg V-A Slovenija – Hrvatska 2014. – 2020. 33](#_Toc66695316)

[3.6.5. Program prekogranične suradnje Interreg V-A Mađarska – Hrvatska 2014. – 2020. 34](#_Toc66695317)

[3.6.6. Program transnacionalne suradnje Interreg V-B Dunav 2014. – 2020. 34](#_Toc66695318)

[3.6.7. Interreg V-B Jadransko-jonski program transnacionalne suradnje 2014. – 2020. 34](#_Toc66695319)

[3.6.8. Program transnacionalne suradnje Interreg V-B Mediteran 2014. – 2020. 35](#_Toc66695320)

[3.6.9. Program transnacionalne suradnje Interreg V-B Središnja Europa 2014. – 2020. 35](#_Toc66695321)

[3.6.10. Program međuregionalne suradnje INTERREG EUROPE 2014. – 2020. 35](#_Toc66695322)

[3.6.11. Program međuregionalne suradnje INTERACT III 2014. – 2020. 36](#_Toc66695323)

[3.6.12. Program međuregionalne suradnje URBACT III 2014. – 2020. 36](#_Toc66695324)

[3.6.13. Program međuregionalne suradnje ESPON 2020 36](#_Toc66695325)

[3.7. NAUČENE LEKCIJE 38](#_Toc66695326)

[4. DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA 44](#_Toc66695327)

[4.1. OPERATIVNI PROGRAM „PROMET“ 44](#_Toc66695328)

[4.2. OPERATIVNI PROGRAM „ZAŠTITA OKOLIŠA“ 46](#_Toc66695329)

[4.3. OPERATIVNI PROGRAM „REGIONALNA KONKURENTNOST“ 49](#_Toc66695330)

[4.4. OPERATIVNI PROGRAM „RAZVOJ LJUDSKIH POTENCIJALA“ 52](#_Toc66695331)

[4.5. KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA 54](#_Toc66695332)

[4.6. KOMPONENTA II PROGRAMA IPA – PREKOGRANIČNA SURADNJA 56](#_Toc66695333)

[4.7. KOMPONENTA V PROGRAMA IPA – RURALNI RAZVOJ 58](#_Toc66695334)

[4.8. OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013. 60](#_Toc66695335)

[4.9. NAUČENE LEKCIJE 61](#_Toc66695336)

[5. NEPRAVILNOSTI 63](#_Toc66695337)

[6. JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA 67](#_Toc66695338)

[7. ZAKLJUČAK 69](#_Toc66695339)

[Kratice 70](#_Toc66695340)

[Popis grafikona 72](#_Toc66695341)

[Popis tablica 73](#_Toc66695342)

# UVOD

Temeljem Zaključka Hrvatskoga sabora donesenog na 14. sjednici održanoj 24. listopada 2014., Vlada Republike Hrvatske (VRH) obvezna je Hrvatskome saboru podnositi redovna šestomjesečna izvješća o korištenju europskih strukturnih i investicijskih (ESI) fondova i pretpristupnih programa pomoći Europske unije (EU).

Izvješće o korištenju ESI fondova i pretpristupnih programa pomoći EU za razdoblje od 1. siječnja do 30. lipnja 2020. (u daljnjem tekstu: Izvješće) obuhvaća ključne podatke o provedbi (operativnih) programa financijskog razdoblja 2014. – 2020.: Operativnog programa Konkurentnost i kohezija (OPKK), Operativnog programa Učinkoviti ljudski potencijali (OPULJP), Programa ruralnog razvoja (PRR) i Operativnog programa za pomorstvo i ribarstvo (OPPiR) polazeći od financijskih pokazatelja uspješnosti apsorpcije pojedinog (operativnog) programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na prethodno izvještajno razdoblje. Pored financijskih pokazatelja iskorištenosti ESI fondova za svaki (operativni) program, Izvješće daje opisni prikaz stanja provedbe korištenja sredstava iz ESI fondova kroz prikaz pojedinih (operativnih) programa, s informacijama o tijelima u sustavu upravljanja i kontrole, pregledu objavljenih postupaka dodjele bespovratnih sredstava i drugim informacijama relevantnim za izvještajno razdoblje.

Također, Izvješće obuhvaća ključne podatke o provedbi Operativnih programa „Promet“ (OPP), „Zaštita okoliša“ (OPZO), „Regionalna konkurentnost“ (OPRK), „Razvoj ljudskih potencijala“ (OPRLJP) i Operativnog programa za ribarstvo (OPR), I, II i V komponente programa Instrumenta pretpristupne pomoći (IPA) u financijskom razdoblju 2007. – 2013. polazeći od financijskih pokazatelja uspješnosti apsorpcije pojedine komponente odnosno operativnog programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na informacije o statusu provedbe pojedine komponente programa IPA odnosno operativnog programa iz prethodnog izvještajnog razdoblja. Pored financijskih pokazatelja, Izvješće nudi opisni prikaz stanja provedbe svakog Operativnog programa i svake od komponenata programa IPA. Također, Izvješće sadrži i informacije o regionalnoj pokrivenosti (na razini županija, izraženo u postocima) ugovorenih projekata, tamo gdje su predmetni podaci dostupni s obzirom na status provedbe.

S jedne strane prikazuje se status koji se odnosi na predmetno izvještajno razdoblje (od 1. siječnja do 30. lipnja 2020.) te s druge strane status koji se odnosi na ukupno, kumulativno razdoblje od početka provedbe zaključno s 30. lipnja 2020.

Nadalje, Izvješće nudi sažeti pregled utvrđenih nepravilnosti u korištenju fondova EU i poduzetih postupanja po istima.

Prema podacima Ministarstva financija, Republika Hrvatska je od pristupanja Europskoj uniji do 30. lipnja 2020. uplatila u europski proračun oko 24 milijarde kuna, dok je u istom razdoblju Republici Hrvatskoj iz europskog proračuna uplaćeno 6,6 milijardi eura, odnosno oko 50 milijardi kuna. U okviru fondova i programa obuhvaćenih ovim Izvješćem u proračun RH u periodu od 1. siječnja do 30. lipnja 2020. uplaćeno je 1 milijardu eura odnosno 7,6 milijardi kuna. Bitno je napomenuti da je u okviru komponenti programa IPA i operativnih programa financijskog razdoblja 2007. – 2013. Republici Hrvatskoj ukupno doznačeno 1,4 milijarda eura, a iznos od 842 milijuna naveden u tablici ispod odnosi se na sredstva doznačena nakon pristupanja Hrvatske Europskoj uniji.

|  |  |
| --- | --- |
| Izvor | Uplaćeni iznos (EUR) |
| ESIF 2014. - 2020. | 3.915.284.060,85 |
| ESI 2007. - 2013. | 842.347.588,90 |
| Izravna plaćanja | 1.498.563.666,16 |
| Ostali izvori | 318.491.145,13 |
| **UKUPNO** | **6.574.686.461,04** |

Tablica I: Iznosi uplaćeni iz europskog proračuna u proračun RH od pristupanja Europskoj uniji do 30. lipnja 2020.

# SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA

## PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020.

U izvještajnom razdoblju došlo je do rasta svih financijskih pokazatelja provedbe. Ugovoreno je projekata u vrijednosti od 1,25 milijardi eura, odnosno 12,21 % od ukupno ugovorenih sredstava od početka provedbe. Krajnjim korisnicima i ugovarateljima plaćeno je 677,59 milijuna eura, odnosno 16,99 % od ukupno plaćenog iznosa od početka provedbe. Ovjereno je 309,22 milijuna eura, odnosno 9,35 % od ukupno ovjerenog iznosa od početka provedbe. Istovremeno je Europska komisija (EK) doznačila iznos od 546,64 milijuna eura, što predstavlja 13,98 % ukupno doznačenog iznosa od početka provedbe programa.

Na dan 30. lipnja 2020. ukupno je ugovoreno 10,24 milijardi eura, odnosno 95,43 % ukupno dodijeljenih sredstava. Ukupno je plaćeno 3,99 milijardi eura, odnosno 37,17 % dodijeljenih sredstava. Ukupno je ovjereno 3,31 milijardi eura, odnosno 30,81 % dodijeljenih sredstava te je ukupno doznačeno 3,91 milijardi eura odnosno 36,44 % dodijeljenih sredstava, koja za (operativne) programe financijskog razdoblja 2014. – 2020. iznose 10,73 milijarde eura.

**Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju** **od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program[[1]](#footnote-2) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| OPKK | 6.831,26 | 893,81 | 13,08 | 354,49 | 5,19 | 126,19 | 1,85 | 455,61 | 6,67 |
| OPULJP | 1.621,05 | 146,52 | 9,04 | 73,70 | 4,55 | 11,51 | 0,71 | 46,08 | 2,84 |
| PRR | 2.026,22 | 178,49 | 8,81 | 240,58 | 11,87 | 171,52 | 8,47 | - | - |
| OPPiR | 252,64 | 31,66 | 12,53 | 8,82 | 3,49 | - | - | 44,95 | 17,79 |
|  |  |  |  |  |  |  |  |  |  |
| UKUPNO | 10.731,17 | 1.250,49 | 11,65 | 677,59 | 6,31 | 309,22 | 2,88 | 546,64 | 5,09 |

**Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| OPKK | 6.831,26 | 7.006,00 | 102,56 | 2.144,64 | 31,39 | 1.799,03 | 26,34 | 2.214,12 | 32,41 |
| OPULJP | 1.621,05 | 1.326,00 | 81,80 | 607,27 | 37,46 | 425,34 | 26,24 | 534,73 | 32,99 |
| PRR | 2.026,22 | 1.742,92 | 86,02 | 1.159,11 | 57,21 | 1.012,91 | 49,99 | 1.073,57 | 29,73 |
| OPPiR | 252,64 | 165,96 | 65,69 | 77,71 | 30,76 | 68,61 | 27,16 | 88,17 | 34,90 |
|  |  |  |  |  |  |  |  |  |  |
| UKUPNO | 10.731,17 | 10.240,88 | 95,43 | 3.988,73 | 37,17 | 3.305,89 | 30,81 | 3.910,59 | 36,44 |

**Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura)**

|  |  |  |  |  |
| --- | --- | --- | --- | --- |
|  | Ugovoreno |  |  | Plaćeno |
| (Operativni) program | 31.12.2019. | 30.6.2020. | Indeks promjene[[2]](#footnote-3) |  | (Operativni) program | 31.12.2019. | 30.6.2020. | Indeks promjene |
|  |  |  |  |  |  |  |  |  |
| OPKK | 6.112,19 | 7.006,00 | 114,62 |  | OPKK | 1.790,15 | 2.144,64 | 119,80 |
| OPULJP | 1.179,48 | 1.326,00 | 112,42 |  | OPULJP | 533,57 | 607,27 | 113,81 |
| PRR | 1.564,42 | 1.742,92 | 111,41 |  | PRR | 918,54 | 1.159,11 | 126,19 |
| OPPiR | 134,30 | 165,96 | 123,57 |  | OPPiR | 69,69 | 77,71 | 110,50 |
|  |  |  |  |  |  |  |  |  |
| UKUPNO | 8.990,39 | 10.240,88 | 113,91 |  | UKUPNO | 3.310,95 | 3.988,73 | 120,47 |

U odnosu na prethodno Izvješće, prema indeksu promjene od 123,57 najznačajniji napredak u ugovaranju ostvaren je u OPPiR-u s rastom od 23,57 %. Najveći napredak u plaćanju ostvaren je u okviru PRR-a rastom od 26,19 %. Indeks promjene ugovaranja na razini ESI fondova iznosi 113,91 što predstavlja polugodišnji rast od 13,91 %. Indeks promjene plaćanja na razini ESI fondova iznosi 120,47 što predstavlja polugodišnji rast od 20,47 %.

ESI fondovi se provode po n+3 pravilu, što znači da se do kraja 2020. godine EK moraju prijaviti sredstva alocirana za 2017. godinu. [[3]](#footnote-4) Sredstva koja se ne ovjere do kraja n+3 godine se automatski opozivaju, odnosno država članica EU ih gubi iz svoje alokacije. Do kraja lipnja 2020. svi operativni programi su na dobrom putu da ostvare N+3 ciljeve za 2020. godinu. Iz OPKK je ovjereno 1.799,03 milijuna eura (cilj za 2020. godinu je 2.373,64 milijuna eura). Iz OPULJP-a je ovjereno 425,34 milijuna eura (cilj za 2020. godinu je 576,57 milijuna eura). Iz PRR-a je ovjereno 1.012,91 milijuna eura (cilj za 2020. godinu je 1.047,66 milijuna eura). Iz OPPIR-a je ovjereno 68,61 milijuna eura (cilj za 2020. godinu je 94,01 milijuna eura).

## PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013.

S 31. prosincem 2016. završilo je n+3[[4]](#footnote-5) razdoblje provedbe programa. Tijekom 2017. uslijedilo je postupno zatvaranje programa s krajnjim rokom u ožujku 2018. Jedina iznimka je IPA I koja se provodila do 14. siječnja 2020. Također, u slučaju OPR primjenjuje se n+2 pravilo te je razdoblje provedbe završilo 31. prosinca 2015., a konačni dokumenti za zatvaranje programa podneseni su u ožujku 2017. Slijedom toga, u izvještajnom razdoblju nije bilo provedbe OPR-a.

U razdoblju od 1. siječnja do 30. lipnja 2020. nije bilo ugovaranja. Vrijednost plaćenih sredstava krajnjim korisnicima i ugovarateljima iznosi -0,33 milijuna eura.

Na dan 30. lipnja 2020. ukupno je ugovoreno 1,27 milijardi eura, odnosno 99,70 % ukupno dodijeljenih sredstava. Ukupno je plaćeno 1,13 milijardi eura odnosno 88,56 % dodijeljenih sredstava. Ukupno je ovjereno 1,16 milijardi eura, odnosno 91,03 %, a ukupno je doznačeno 1,13 milijardi eura odnosno 88,45 % dodijeljenih sredstava.

Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta[[5]](#footnote-6) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| OPP | 236,98 | - | - | -0,39 | -0,16 | - | - | - | - |
| OPZO | 281,10 | - | - | - | - | - | - | - | - |
| OPRK | 187,78 | - | - | - | - | - | - | - | - |
| OPRLJP | 152,41 | - | - | - | - | - | - | - | - |
| IPA I[[6]](#footnote-7) | 278,05 | - | - | 0,06 | 0,02 | -0,69 | -0,25 | -0,36 | -0,13 |
| IPA II[[7]](#footnote-8) | 17,52 | - | - | - | - | - | - | 0,01 | 0,07 |
| IPA V[[8]](#footnote-9) | 121,81 | - | - | - | - | - | - | - | - |
|  |  |  |  |  |  |  |  |  |  |
| UKUPNO | 1.275,66 | - | - | -0,33 | -0,03 | -0,69 | -0,05 | -0,35 | -0,03 |

Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| OPP | 236,98 | 187,20 | 78,99 | 168,05 | 70,91 | 163,37 | 68,94 | 150,44 | 63,48 |
| OPZO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |
| OPRK | 187,78 | 198,35 | 105,63 | 180,37 | 96,06 | 187,78 | 100,00 | 187,78 | 100,00 |
| OPRLJP | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |
| IPA I | 278,05 | 255,62 | 91,93 | 240,90 | 86,64 | 240,10 | 86,35 | 240,10 | 86,35 |
| IPA II | 17,52 | 17,22 | 98,27 | 15,62 | 89,18 | 15,20 | 86,79 | 15,20 | 86,79 |
| IPA V | 121,81 | 106,62 | 87,52 | 100,65 | 82,62 | 124,25 | 102,00 | 105,26 | 86,41 |
|  |  |  |  |  |  |  |  |  |  |
| UKUPNO | 1.275,66 | 1.271,83 | 99,70 | 1.129,71 | 88,56 | 1.161,21 | 91,03 | 1.128,32 | 88,45 |

Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura)

|  |  |  |  |  |
| --- | --- | --- | --- | --- |
|  | Ugovoreno |  |  | Plaćeno |
| Program/ komponenta | 31.12.2019. | 30.6.2020. | Indeks promjene |  | Program/ komponenta | 31.12.2019. | 30.6.2020. | Indeks promjene |
|  |  |  |  |  |  |  |  |  |
| OPP | 187,20 | 187,20 | 100,00 |  | OPP | 168,43 | 168,05 | 99,77 |
| OPZO | 354,77 | 354,77 | 100,00 |  | OPZO | 279,49 | 279,49 | 100,00 |
| OPRK | 198,35 | 198,35 | 100,00 |  | OPRK | 180,37 | 180,37 | 100,00 |
| OPRLJP | 152,05 | 152,05 | 100,00 |  | OPRLJP | 144,63 | 144,63 | 100,00 |
| IPA II | 17,22 | 17,22 | 100,00 |  | IPA I | 240,84 | 240,90 | 100,02 |
| IPA V | 106,62 | 106,62 | 100,00 |  | IPA II | 15,62 | 15,62 | 100,00 |
| IPA I | 255,62 | 255,62 | 100,00 |  | IPA V | 100,65 | 100,65 | 100,00 |
|  |  |  |  |  |  |  |  |  |
| UKUPNO | 1.271,83 | 1.271,83 | 100,00 |  | UKUPNO | 1.130,03 | 1.129,71 | 99,97 |

# DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020.

## OPERATIVNI PROGRAM „KONKURENTNOST I KOHEZIJA“

EK je 14. kolovoza 2017. donijela Odluku kojom se zbog tehničkog usklađivanja temeljem članka 92. stavka 3. Uredbe (EU) br. 1303/2013, iznos dodijeljenih sredstava iz Kohezijskog fonda (KF) u okviru OPKK-a smanjuje za 49,79 milijuna eura. Sukladno tome, u okviru OPKK-a na raspolaganju je 6,83 milijardi eura od čega 4,32 milijarde eura iz Europskog fonda za regionalni razvoj (EFRR) i 2,51 milijardi eura iz KF. Kada se tome pridoda nacionalno sufinanciranje, ukupna vrijednost iznosi 8,04 milijardi eura.

Do 30. lipnja 2020. ukupno je pokrenuto 296 postupaka dodjele bespovratnih sredstava ukupne vrijednosti 67,98 milijardi kuna (8,95 milijardi eura). U izvještajnom razdoblju pokrenuto je 320 postupaka dodjele bespovratnih sredstava ukupne vrijednosti 3,91 milijardi kuna (513,85 milijuna eura).

**Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2020. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| 01 | Otvorene znanstvene infrastrukturne platforme za inovativne primjene u gospodarstvu i društvu - O-ZIP | 547.200.000,00 |
| 02 | Izgradnja nacionalne agregacijske širokopojasne infrastrukture sljedeće generacije i povezivanje ciljanih korisnika unutar tijela javne uprave (javnih korisnika) sa suvremenom elektroničkom komunikacijskom infrastrukturom sljedeće generacije | 770.640.000,00  |
| 03 | Razvoj mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO) – Faza 2Integrator'COVID-19 zajmovi' |  50.000.000,00  100.000.000,00  722.000.000,00 |
| 05 | Multisenzorsko zračno snimanje RH za potrebe procjene smanjenja rizika od katastrofaSustav za rano upozoravanje i upravljanje krizama (SRUUK) | 114.788.973,93  53.550.000,00 |
| 06 | Uspostava postrojenja za obradu/recikliranje građevnog i/ili krupnog (glomaznog) komunalnog otpada"Uspostava reciklažnih dvorišta"ITU - Centar za posjetiteljePoboljšanje vodnokomunalne infrastrukture aglomeracije SlatinaRazvoj vodnokomunalne infrastrukture aglomeracije KriževciNabava komunalnih vozila za odvojeno prikupljanje otpadaPoboljšanje vodnokomunalne infrastrukture aglomeracije Karlovac-Duga ResaSustav odvodnje i pročišćavanja otpadnih voda aglomeracije Ivanec Razvoj vodnokomunalne infrastrukture aglomeracije Ivanić-Grad | 150.000.000,00  100.000.000,00  13.076.923,08  152.538.642,78  179.871.104,61  150.000.000,00  227.484.627,06  121.106.130,83  188.770.799,12 |
|  |
| 07 | Poziv za sufinanciranje razvoja sustava obilježavanja vodnih putova Republike Hrvatske Poziv za sufinanciranje pilot projekata rješavanja problema uskih grla i javnog prometa u urbanim središtima uslijed povećanja opsega prometa zbog turističke sezonePoziv za sufinanciranje uređenja vodnog puta na rijeci Dunav kod Sotina od 1321 rkm do 1325 rkm"Poziv za sufinanciranje izgradnje međunarodnog zimovnika na Dunavu u Opatovcu na 1314 rkm" | 28.500.000,00  143.805.000,00  43.600.000,00  48.300.000,00 |

Temeljem pokrenutih postupaka dodjele bespovratnih sredstava, do 30. lipnja 2020. sklopljeno je 6.784 ugovora o dodjeli bespovratnih sredstava ukupne vrijednosti 7 milijardi eura (sredstva EU). U izvještajnom razdoblju potpisana su 902 ugovora o dodjeli bespovratnih sredstava ukupne vrijednosti 893,81 milijuna eura (sredstva EU).

Ukupna plaćanja prema korisnicima izvršena su u iznosu od 2,14 milijardi eura (sredstva EU). U izvještajnom razdoblju korisnicima je plaćeno 354,49 milijuna eura (sredstva EU). Ukupno je do 30. lipnja 2020. ovjereno 1,8 milijardi eura (sredstva EU), a u izvještajnom razdoblju ovjereno je 126,19 milijuna eura (sredstva EU). Ukupno je doznačeno 2,21 milijarde eura, a u izvještajnom razdoblju doznačeno je 455,61 milijuna eura.

**Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[9]](#footnote-10) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| PO 1 | 664,79 | 50,34 | 7,57 | 26,10 | 3,93 | 0,00 | 0,00 |  |  |
| PO 2 | 307,95 | 0,00 | 0,00 | 10,80 | 3,51 | 0,00 | 0,00 |  |  |
| PO 3 | 970,00 | 254,44 | 26,23 | 63,86 | 6,58 | 33,34 | 3,44 |  |  |
| PO 4 | 531,81 | 25,13 | 4,72 | 44,25 | 8,32 | 5,98 | 1,12 |  |  |
| PO 5 | 245,40 | 31,92 | 13,01 | 5,63 | 2,29 | 0,00 | 0,00 |  |  |
| PO 6 | 1.987,36 | 389,17 | 19,58 | 102,78 | 5,17 | 0,00 | 0,00 |  |  |
| PO 7 | 1.260,42 | 31,66 | 2,51 | 46,61 | 3,70 | 67,58 | 5,36 |  |  |
| PO 8 | 356,50 | 58,83 | 16,50 | 24,61 | 6,90 | 0,00 | 0,00 |  |  |
| PO 9 | 270,91 | 50,26 | 18,55 | 9,99 | 3,69 | 11,21 | 4,14 |  |  |
| PO 10 | 236,11 | 2,07 | 0,88 | 19,87 | 8,41 | 8,07 | 3,42 |  |  |
|  |  |  |  |  |  |  |  |  |  |
| UKUPNO | 6.831,26 | 893,81 | 13,08 | 354,49 | 5,19 | 126,19 | 1,85 | 455,61 | 6,67  |

**Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 664,79 | 399,91 | 60,16 | 106,34 | 16,00 | 71,75 | 10,79 |  |  |
| PO 2 | 307,95 | 109,71 | 35,63 | 15,33 | 4,98 | 3,52 | 1,14 |  |  |
| PO 3 | 970,00 | 979,98 | 101,03 | 607,45 | 62,62 | 670,43 | 69,12 |  |  |
| PO 4 | 531,81 | 464,22 | 87,29 | 193,24 | 36,34 | 95,66 | 17,99 |  |  |
| PO 5 | 245,40 | 205,68 | 83,82 | 29,72 | 12,11 | 13,88 | 5,66 |  |  |
| PO 6 | 1.987,36 | 2.611,49 | 131,41 | 400,37 | 20,15 | 211,49 | 10,64 |  |  |
| PO 7 | 1.260,42 | 1.412,05 | 112,03 | 405,57 | 32,18 | 417,27 | 33,11 |  |  |
| PO 8 | 356,50 | 335,80 | 94,19 | 138,42 | 38,83 | 90,25 | 25,32 |  |  |
| PO 9 | 270,91 | 219,49 | 81,02 | 131,69 | 48,61 | 127,43 | 47,04 |  |  |
| PO 10 | 236,11 | 267,67 | 113,37 | 116,51 | 49,34 | 97,34 | 41,23 |  |  |
|  |  |  |  |  |  |  |  |  |  |
| UKUPNO | 6.831,26 | 7.006,00 | 102,56 | 2.144,64 | 31,39 | 1.799,03 | 26,34 | 2.214,12 | 32,41 |

**Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 30. lipnja 2020. (sredstva EU, u postocima)**

Tijekom izvještajnog razdoblja Pravilnik o prihvatljivosti izdataka (Narodne novine, br. 115/2018) koji je usklađen s odredbama *Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018.)* dodatno je izmijenjen i dopunjen (Narodne novine, br. 6/2020, 20/2020, 70/2020).

U izvještajnom razdoblju tijela sustava OPKK bila su predmetom revizijskih provjera te se pregled provedenih revizija i ključnih revizijskih preporuka daje u nastavku.

Agencija za reviziju provedbe programa Europske unije (ARPA) je u svojstvu Tijela za reviziju u drugoj polovini 2019. započela s provedbom revizije sustava – Ključnog zahtjeva broj 6 - Pouzdan sustav za prikupljanje, bilježenje i pohranjivanje podataka za potrebe praćenja, evaluacije, financijskog upravljanja, provjere i revizije, uključujući veze s elektroničkim sustavom razmjene podataka s korisnicima te je 14. veljače 2020. godine revidiranim tijelima dostavila konačno izvješće koje sadržava preporuke za unaprjeđenje, a koje su provedene ili je provedba u tijeku. Konačno izvješće o obavljenoj reviziji sustava vezano za mehanizam integriranih teritorijalnih ulaganja dostavljeno je Ministarstvu regionalnoga razvoja i fondova Europske unije kao Upravljačkom tijelu 6. veljače 2020. Očitovanje o provedenosti preporuka sa statusom na dan 1. lipnja 2020. Upravljačko tijelo dostavilo je Tijelu za reviziju 10. lipnja 2020. te se očekuje zaključak Tijela za reviziju. Vezano za reviziju operacija koje je ARPA započela u 2019. godini na 33 ugovora o bespovratnim sredstvima u nadležnosti PT2 SAFU, HAMAG-BICRO-a i Hrvatskih voda te pet operacija u okviru Financijskih instrumenata u nadležnosti financijskog posrednika/korisnika HAMAG-BICRO-a i HBOR-a u funkciji fonda fondova, konačna izvješća dostavljena su Upravljačkom tijelu 11. i 13. veljače 2020. te je do kraja izvještajnog razdoblja većina danih preporuka provedena.

U izvještajnom razdoblju ARPA je u svojstvu Tijela za reviziju započela i reviziju sustava upravljanja i kontrola u tijelima uključenim u provedbu Financijskih instrumenata OPKK te u izvještajnom razdoblju nije zaprimljeno konačno izvješće.

Agencija za reviziju provedbe programa Europske unije (ARPA) u svojstvu Tijela za reviziju započela je 7. listopada 2019. reviziju operacija u okviru OPKK, koja je obuhvatila razdoblje od 1. srpnja 2018. do 30. lipnja 2019., odnosno izdatke prijavljene Europskoj komisiji do 30. lipnja 2019. Revizija je obuhvatila 33 ugovora o bespovratnim sredstvima u nadležnosti Posredničkih tijela razine 2: Središnje agencije za financiranje i ugovaranje programa i projekata Europske unije (SAFU), Hrvatske agencije za malo gospodarstvo, inovacije i investicije (HAMAG-BICRO) i Hrvatskih voda te pet operacija u okviru Financijskih instrumenata u nadležnosti Hrvatske agencije za malo gospodarstvo, inovacije i investicije (HAMAG-BICRO) u funkciji financijskog posrednika/korisnika i Hrvatske banke za obnovu i razvitak (HBOR) u funkciji fonda fondova. Za posredničko tijelo razine 2 Hrvatske vode, revizijom nisu utvrđeni nalazi. Također, za financijske instrumente koje provode HAMAG-BICRO i HBOR nisu utvrđeni neprihvatljivi izdaci, odnosno zadovoljeni su propisani uvjeti da su iznosi uključeni u prethodni zahtjev za međuplaćanje prema EK potrošeni kao prihvatljivi izdaci. Ostalim tijelima izdane su preporuke čiju provedbu prati Upravljačko tijelo te u danim rokovima o provedenim preporukama izvještava Tijelo za reviziju.

Nastavno na Konačno izvješće o reviziji sustava pouzdanosti podataka o pokazateljima uspješnosti OPKK iz veljače 2019., tijekom siječnja 2020. ARPA-i je dostavljena dokumentacija kojom se utvrđuje postupanje po preporukama.

Revizija sustava upravljanja i kontrola u tijelima uključenim u provedbu OPKK, a kojom su obuhvaćeni Ključni zahtjev broj 1 (u dijelu koji se odnosi na primjerene postupke i priručnike) i 3 (primjerene informacije korisnicima) započela je 19. ožujka 2020. u Upravljačkom tijelu i svim posredničkim tijelima. U izvještajnom razdoblju nije zaprimljeno konačno izvješće.

ARPA je u svojstvu Tijela za reviziju provela i reviziju sustava – Ključnog zahtjeva 7 – Učinkovito provođenje razmjernih mjera za suzbijanje prijevara, a revizija se provodila u Ministarstvu regionalnoga razvoja i fondova Europske unije te u posredničkim tijelima OPKK. U izvještajnom razdoblju nije zaprimljeno konačno izvješće.

Revizija sustava upravljanja i kontrola OPKK – Ključnog zahtjeva 6 u dijelu koji se odnosi na sukladnost s regulativom vezanom za tajnost i zaštitu podataka (GDPR), kojom su obuhvaćeni informacijski sustavi eFondovi i ESIF MIS, provedena je u Ministarstvu regionalnoga razvoja i fondova Europske unije. Konačno izvješće zaprimljeno je 21. svibnja 2020. Upravljačko tijelo prihvatilo je dane preporuke za unaprjeđenje te ih provodi u skladu s danim rokovima.

ARPA je u svojstvu Tijela za reviziju započela je 16. travnja 2020. reviziju operacija u okviru OPKK, koja je obuhvatila razdoblje od 1. srpnja 2019. do 30. lipnja 2020. te će se provesti kroz dva razdoblja, a prvo razdoblje obuhvaća izdatke prijavljene Europskoj komisiji od 1. srpnja 2019. do 31. prosinca 2019. prvim razdobljem obuhvaćeno je 20 ugovora o bespovratnim sredstvima u nadležnosti Posredničkih tijela razine 2: Središnje agencije za financiranje i ugovaranje programa i projekata Europske unije (SAFU), Hrvatske agencije za malo gospodarstvo, inovacije i investicije (HAMAG-BICRO), Fonda za zaštitu okoliša i energetsku učinkovitost (FZOEU) i Hrvatskih voda te tri operacije u okviru Financijskih instrumenata. Konačna izvješća o obavljenim revizijama operacija nisu dostavljena UT-u unutar izvještajnog razdoblja.

U prethodnim izvještajnim razdobljima aktivno su se provodile korektivne i preventivne mjere za unaprjeđenje rada Sustava upravljanja i kontrole OPKK po pitanju jačanja administrativnih kapaciteta, odabira operacija, provjera postupaka javne nabave i čuvanje revizijskog traga, navedene u Akcijskom planu za unaprjeđenje rada Sustava upravljanja i kontrole OPKK. O provedbi mjera iz Akcijskog plana Upravljačko tijelo očitovalo se Tijelu za reviziju izvještavajući o statusu na dan 31. siječnja 2020. Većina mjera iz Akcijskog plana je provedena ili se kontinuirano provodi, o čemu je i ARPA izvijestila kroz Izvješće o reviziji praćenja provedbe preporuka iz Izvješća o reviziji sustava u okviru OPKK 2014. – 2020., dostavljenom Upravljačkom tijelu 14. veljače 2020.

U izvještajnom razdoblju, zbog mjera zaštite stanovništva s ciljem sprječavanja širenja virusa i preporuka o odgodi svih službenih putovanja i okupljanja s većim brojem sudionika, otkazana je sjednica Odbora za praćenje koja se trebala održati početkom svibnja 2020. te su provedena dva pisana postupka odlučivanja.

U izvještajnom razdoblju UT je provelo šest provjera na razini sustava u Posredničkim tijelima, od toga dvije redovne, godišnje provjere na razini sustava, jednu u Gradu Rijeci kao Posredničkom tijelu za integrirana teritorijalna ulaganja (ITU PT), a jednu u Gradu Puli kao ITU PT, jednu ad hoc provjeru u Središnjoj agenciji za provedbu programa i projekata Europske unije (SAFU) te tri provjere na razini sustava prije slanja Zahtjeva za plaćanje prema EK (jednu u HAMAG-BICRO-u, dvije u SAFU-u.

Na dan 30. lipnja 2020. u Tijelima SUK-a OPKK-a s ITU gradovima ukupno je zaposleno 1105 službenika.

## OPERATIVNI PROGRAM „UČINKOVITI LJUDSKI POTENCIJALI“

Dana 6. travnja 2020. godine Europska komisija je usvojila OPULJP v.5.0 koja uključuje financijske izmjene vezane za okvir uspješnosti odnosno realokaciju rezerve u iznosu 12,146,855 eura s PO4 na PO1, odgodu provedbe financijskih instrumenata, vezanje kôda za sekundarnu temu za klimatske promjene uz društveno poduzetništvo te manje tehničke izmjene.

Do 30. lipnja 2020. ukupno je pokrenuto 150 postupaka dodjele bespovratnih sredstava ukupne vrijednosti 14,38 milijardi kuna (1,89 milijardi eura), od čega 41 otvoreni postupak dodjele bespovratnih sredstava ukupne vrijednosti 4,8 milijardi kuna (632,3 milijuna eura), 6 ograničenih postupaka dodjele bespovratnih sredstava ukupne vrijednosti 1,69 milijarde kuna (222,85 milijuna eura), 103 izravna postupka dodjele bespovratnih sredstava ukupne vrijednosti 7,88 milijardi kuna (1,03 milijarde eura).

U izvještajnom razdoblju objavljen je 21 postupak dodjele bespovratnih sredstava ukupne vrijednosti 1,54 milijarde kuna (203,21 milijuna eura), od čega 3 otvorena postupka dodjele bespovratnih sredstava ukupne vrijednosti 721 milijuna kuna (94,86 milijuna eura), 1 ograničeni postupak dodjele bespovratnih sredstava ukupne vrijednosti 70 milijuna kuna (9,2 milijuna eura) i 17 izravnih postupaka dodjele bespovratnih sredstava ukupne vrijednosti 753,37 milijuna kuna (99,12 milijuna eura).

**Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2020. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| PO 1 | Jačanje mobilnosti kroz EURES mrežu i podrška regularnim migracijamaInformatizacija i digitalizacija poslovanja Hrvatskog zavoda za zapošljavanjeMOJA MIROVINA – Unapređenje usluga REGOS-a na tržištu radaNacionalna kampanja Garancije za mlade | 20.423.000,00  93.506.000,00  54.096.000,00  750.000,00 |
| PO 2 | Zaželi - Program zapošljavanja žena - faza IIUmjetnost i kultura onlineUspostava usluga Poduzetničko društvenog centra PetrinjeJačanje kompetencija nacionalnih manjina s područja Općine DardaProgram podizanja razine oralnog zdravlja 2020.-2022.Osiguravanje sustava podrške za žene žrtve nasilja i žrtve nasilja u obiteljiRazvoj, širenje i unaprjeđenje kvalitete izvaninstitucijskih socijalnih usluga kao podrška procesu deinstitucionalizacijeZaustavimo nasilje nad ženama i nasilje u obitelji – Za nasilje nema opravdanja | 586.000.000,00  35.000.000,00  2.500.000,00  3.400.000,00  9.950.000,00 70.000.000,00 100.000.000,00  10.158.000,00 |
| PO3 | e-Škole: Razvoj sustava digitalno zrelih škola (II faza) Razvoj sustava osiguravanja kvalitete u obrazovanju odraslih | 350.000.000,00 17.838.100,00 |
| PO4 | Uspostavljanje sustava akreditacije za bolničke zdravstvene ustanoveUnaprjeđenje sustava evidencije i upravljanja državne imovineDigitalizacija arhivskog gradiva iz Domovinskog rataJačanje sustava fiskalne odgovornosti i sustava unutarnjih kontrolaPovezivanje i unaprjeđenje aplikativnih rješenja unutar Informacijskog sustava Porezne uprave i razvoj mPorezneUnaprjeđenje sustava kolektivnog pregovaranja i praćenja učinaka sklopljenih kolektivnih ugovoraDaljnje unaprjeđenje kvalitete pravosuđa kroz nastavak modernizacije pravosudnog sustava u Republici Hrvatskoj | 14.772.000,00  11.010.000,00  81.550.000,00  3.867.000,00  18.820.000,00  12.037.000,00  48.702.000,00 |

Temeljem pokrenutih postupaka dodjele bespovratnih sredstava, do 30. lipnja 2020. sklopljeno je 1.957 ugovora o dodjeli bespovratnih sredstava ukupne vrijednosti 1,33 milijarde eura (sredstva EU). U izvještajnom razdoblju sklopljeno je 352 ugovora o dodjeli bespovratnih sredstava ukupne vrijednosti 146,52 milijuna eura (sredstva EU).

Ukupna plaćanja prema korisnicima izvršena su u iznosu od 607,27 milijuna eura (sredstva EU). U izvještajnom razdoblju korisnicima je plaćeno 73,7 milijuna eura (sredstva EU). Ukupno je do 30. lipnja 2020. ovjereno 425,34 milijuna eura (sredstva EU), a u izvještajnom razdoblju ovjereno je 11,51 milijuna eura (sredstva EU). Ukupno je doznačeno 534,73 milijuna eura, a u izvještajnom razdoblju 46,08 milijuna eura (sredstva EU).

**Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os[[10]](#footnote-11) (PO) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| PO 1 (ESF) | 365,46 | 35,14 | 9,62 | 16,33 | 4,47 | 0,00 | 0,00 |  |  |
| PO 1 (IZM) | 206,31 | 0,00 | 0,00 | 0,00 | 0,00 | 0,00 | 0,00 |  |  |
| PO 2 | 340,15 | 51,96 | 15,28 | 36,38 | 10,70 | 8,77 | 2,58 |  |  |
| PO 3 | 450,00 | 47,09 | 10,46 | 11,87 | 2,64 | 2,71 | 0,60 |  |  |
| PO 4 | 179,13 | 12,33 | 6,88 | 6,97 | 3,89 | 0,03 | 0,02 |  |  |
| PO 5 | 80,00 | 0,00 | 0,00 | 2,16 | 2,7 | 0,00 | 0,00 |  |  |
|  |  |  |  |  |  |  |  |  |  |
| UKUPNO | 1.621,05 | 146,52 | 9,04 | 73,70 | 4,55 | 11,51 | 0,71 | 46,08 | 2,84 |

**Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 (ESF) | 365,46 | 354,02 | 96,87 | 98,38 | 26,92 | 78,57 | 21,50 |  |  |
| PO 1 (IZM) | 206,31 | 197,50 | 95,73 | 136,64 | 66,23 | 139,38 | 68,56 |  |  |
| PO 2 | 340,15 | 350,37 | 103,00 | 206,20 | 60,62 | 80,98 | 23,81 |  |  |
| PO 3 | 450,00 | 293,61 | 65,25 | 107,32 | 23,85 | 86,05 | 19,12 |  |  |
| PO 4 | 179,13 | 94,19 | 52,58 | 33,95 | 18,95 | 18,73 | 10,46 |  |  |
| PO 5 | 80,00 | 36,30 | 45,38 | 24,78 | 30,98 | 21,63 | 27,04 |  |  |
|  |  |  |  |  |  |  |  |  |  |
| UKUPNO | 1.621,05 | 1.326,00 | 81,80 | 607,27 | 37,46 | 425,34 | 26,24 | 534,73 | 32,99 |

**Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2020. (sredstva EU, u postocima)**

Najveći broj ugovora odnosi se na cijeli teritorij Republike Hrvatske budući da su ugovarani projekti putem izravne dodjele s nacionalnim obuhvatom aktivnosti (npr. mjere aktivne politike zapošljavanja, e-škole i slično).

U izvještajnom razdoblju Europska komisija je odobrila metodologiju za dvije nove standardne veličine jediničnog troška. Riječ je o jediničnom trošku plaće u mjeri Aktivne politike zapošljavanja: Očuvanje radnih mjesta u sektoru proizvodnje tekstila, odjeće, obuće, kože i drva te o jediničnim troškovima u sklopu poziva “Zaželi – program zapošljavanja žena – faza II”. Troškovi pokriveni standardnom veličinom jediničnog troška u pozivu Zaželi odnose se na troškove plaća zaposlenih sudionica i troškove paketa kućanskih i osnovnih higijenskih potrepština, dok je za potraživanje troškova obrazovanja i osposobljavanja sudionica korišten model *off-the-shelf* pojednostavljenih troškovnih opcija definiran na razini Europske unije. Objava usvojenog delegiranog akta očekuje se u prvoj polovici 2021. godine.

U izvještajnom razdoblju, a uslijed epidemiološke situacije uzrokovane epidemijom virusa SARS-CoV-2, nije održana uobičajena proljetna sjednica Odbora za praćenje. Umjesto sjednice, provedena je pisana procedura uz obavještavanje Odbora o aktualnom statusu provedbe predmetnog Programa.

U periodu 1. siječnja do 30.lipnja 2020. zaprimljeno je 35 konačnih revizijskih izvješća od Tijela za reviziju završenih revizija operacija. Dana 15. veljače 2020. zaprimljeno je konačno izvješće Revizije sustava za Operativni program Učinkoviti ljudski potencijali 2014.-2020 provedeno od Tijela za reviziju.

Dana 14. veljače 2020. zaprimljena su konačna izvješća Tijela za reviziju o praćenju provedbe preporuka (follow up) iz prethodne Revizije sustava i Revizije operacija.

U travnju 2020. dostavljena su konačna izvješća izvršenih provjera na razini sustava u smislu provjere delegiranih funkcija (provedbe plaćanja) u Posredničkim tijelima razine 1.

Na dan 30. lipnja 2020. u UT-u je ukupno zaposleno 68 službenika, dok je ukupan broj zaposlenih u Tijelima SUK-a OPULJP-a 494.

## PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

U okviru PRR-a na raspolaganju je 2,03 milijarde eura iz Europskog poljoprivrednog fonda za ruralni razvoja (EPFRR). Kada se tome pridoda nacionalno sufinanciranje, ukupna vrijednost iznosi 2,38 milijardi eura.

Do 30. lipnja 2020. ukupno je objavljeno 97 natječaja za dodjelu potpora. Ukupna vrijednost svih natječaja i objavljenih poziva je 19.404,90 milijardi kuna (2.553,28 milijardi eura). U izvještajnom razdoblju objavljeno je 14 natječaja za dodjelu potpora ukupne vrijednosti 773,48 milijuna kuna (101,77milijuna eura).

**Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. siječnja do 30. lipnja 2020. (bespovratna sredstva)**

|  |  |  |
| --- | --- | --- |
| **Mjera (M)[[11]](#footnote-12)** | **Naziv natječaja** | **Vrijednost bespovratnih sredstava (kn)** |
| M19 | 19.3.1. Priprema aktivnosti projekta suradnje | 3.600.000,00 |
| M5 | 5.2.1. Obnova poljoprivrednog zemljišta i proizvodnog potencijala | 20.000.000,00 |
| M4 | 4.2.1. Povećanje dodane vrijednosti poljoprivrednim proizvodima | 300.000.000,00 |
| M4 | 4.2.2. Korištenje obnovljivih izvora energije | 70.000.000,00 |
| M16 | 16.1.2. Operativne skupine | 29.400.000,00 |
| M10 | 10.2 Potpora za očuvanje, održivo korištenje i razvoj genetskih izvora u poljoprivredi | 15.000.000,00 |
| M6 | 6.4.1. Razvoj nepoljoprivrednih djelatnosti u ruralnim područjima | 120.000.00,00 |
| M8 | 8.5.1. Konverzija degradiranih šumskih sastojina i šumskih kultura | 100.000.000,00 |
| M8 | 8.5.2. Uspostava i uređenje poučnih staza, vidikovaca i ostale manje infrastrukture | 65.000.000,00 |
| M6 | 6.2.1. Potpora ulaganju u pokretanje nepoljoprivrednih djelatnosti u ruralnim područjima | 120.000.00,00 |
| M17 | 17.1.1. Osiguranje usjeva, životinja i biljaka | 100.000.000,00 |
| M3 | 3.2.1. Potpora za aktivnosti informiranja i promoviranja | 9.480.000,00 |
| M4 | 4.3.3. Ulaganje u šumsku infrastrukturu | 60.000.000,00 |
| M16 | 16.1.1. Potpora za osnivanje operativnih skupina | 1.000.000,00 |

Temeljem pokrenutih natječaja, do 30. lipnja 2020. donijeto je 11.590 odluka o dodjeli sredstava.[[12]](#footnote-13)

Do 30. lipnja 2020. je temeljem svih postupaka dodjele ugovoreno ukupno 1,74 milijardi eura (sredstva EU). U izvještajnom razdoblju je temeljem odluka o dodjeli sredstava ugovoreno ukupno 178,49 milijuna eura (sredstva EU).

Ukupna plaćanja prema korisnicima izvršena su u iznosu od 1,16 milijardi eura (sredstva EU). U izvještajnom razdoblju korisnicima je plaćeno 240,58 milijuna eura (sredstva EU). Ukupno je do 30. lipnja 2020. ovjereno 1,01 milijardi eura (sredstva EU), a doznačeno je 1,07 milijardi eura. U izvještajnom razdoblju ovjereno je 171,52 milijuna eura (sredstva EU).

**Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M)[[13]](#footnote-14) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| M 1 | 9,81 | 0,22 | 1,82 | 0,22 | 1,82 | 0,40 | 3,31 |  |  |
| M 2 | 7,78 | 0,50 | 2,77 | 0,50 | 2,77 | 0,30 | 1,65 |  |  |
| M 3 | 2,47 | 0,06 | 0,92 | 0,02[[14]](#footnote-15) | 0,30 | 0,00[[15]](#footnote-16) | 0,07 |  |  |
| M 4 | 598,97 | 56,40 | 9,70 | 66,60 | 11,45 | 46,79 | 8,05 |  |  |
| M 5 | 64,19 | 0,02 | 0,02 | 0,76 | 0,94 | 2,27 | 2,84 |  |  |
| M 6 | 210,11 | 1,30 | 0,58 | 19,63 | 8,69 | 26,19 | 11,59 |  |  |
| M 7 | 282,51 | 3,74 | 1,65 | 37,07 | 16,40 | 28,57 | 12,64 |  |  |
| M 8 | 75,24 | 12,28 | 15,54 | 2,19 | 2,77 | 1,65 | 2,08 |  |  |
| M 9 | 5,00 | 0,00 | 0,00 | 0,12 | 1,55 | 0,25 | 3,07 |  |  |
| M 10 | 57,74 | 12,72 | 10,78 | 14,60 | 12,37 | 0,70 | 0,59 |  |  |
| M 11 | 157,58 | 26,50 | 24,30 | 27,81 | 25,50 | -0,08 | -0,07 |  |  |
| M 13 | 269,94 | 43,66 | 15,97 | 45,68 | 16,71 | 45,36 | 16,59 |  |  |
| M 14 | 19,24 | 7,54 | 44,37 | 9,03 | 53,12 | 1,28 | 7,51 |  |  |
| M 16 | 4,44 | 0,00 | 0,06 | 0,00 | 0,00 | 0,00 | 0,00 |  |  |
| M 17 | 37,12 | 8,74 | 23,53 | 8,62 | 23,21 | 11,78 | 31,73 |  |  |
| M 18 | 108,27 | -0,07 | -0,07 | -0,07 | -0,07 | -0,11 | -0,10 |  |  |
| M 19 | 60,79 | 0,00 | 0,00 | 2,91 | 4,79 | 2,36 | 3,87 |  |  |
| M 20 | 55,03 | 4,89 | 8,89 | 4,89 | 8,89 | 3,83 | 6,96 |  |  |
|  |  |  |  |  |  |  |  |  |  |
| UKUPNO | 2.026,22 | 178,49 | 8,81 | 240,58 | 11,87 | 171,52 | 8,47 |  |  |

**Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| M 1 | 9,81 | 1,59 | 16,23 | 1,59 | 16,23 | 1,55 | 15,77 |  |  |
| M 2 | 7,78 | 3,29 | 42,30 | 3,29 | 42,30 | 2,93 | 37,69 |  |  |
| M 3 | 2,47 | 0,42 | 16,83 | 0,02 | 0,98 | 0,01 | 0,43 |  |  |
| M 4 | 598,97 | 521,80 | 87,12 | 287,92 | 48,07 | 240,33 | 40,12 |  |  |
| M 5 | 64,19 | 59,71 | 93,02 | 57,57 | 89,69 | 57,24 | 89,17 |  |  |
| M 6 | 210,11 | 175,89 | 83,71 | 119,60 | 56,92 | 103,63 | 49,32 |  |  |
| M 7 | 282,51 | 333,58 | 118,08 | 119,21 | 42,20 | 98,45 | 34,85 |  |  |
| M 8 | 75,24 | 50,39 | 66,97 | 11,22 | 14,91 | 9,16 | 12,18 |  |  |
| M 9 | 5,00 | 2,86 | 57,28 | 0,59 | 11,76 | 0,59 | 11,76 |  |  |
| M 10 | 57,74 | 28,89 | 50,04 | 30,57 | 52,95 | 16,01 | 27,73 |  |  |
| M 11 | 157,58 | 118,20 | 75,01 | 119,51 | 75,84 | 91,48 | 58,05 |  |  |
| M 13 | 269,94 | 211,53 | 78,36 | 213,54 | 79,11 | 213,41 | 79,06 |  |  |
| M 14 | 19,24 | 11,47 | 59,61 | 12,95 | 67,34 | 4,36 | 22,68 |  |  |
| M 16 | 4,44 | 0,09 | 2,13 | 0,00 | 0,00 | 0,00 | 0,00 |  |  |
| M 17 | 37,12 | 31,32 | 84,37 | 31,18 | 83,98 | 30,10 | 81,10 |  |  |
| M 18 | 108,27 | 108,13 | 99,87 | 108,13 | 99,87 | 108,15 | 99,89 |  |  |
| M 19 | 60,79 | 57,63 | 94,80 | 16,09 | 26,47 | 14,18 | 23,32 |  |  |
| M 20 | 55,03 | 26,13 | 47,48 | 26,13 | 47,48 | 21,34 | 38,77 |  |  |
|  |  |  |  |  |  |  |  |  |  |
| UKUPNO | 2.026,22 | 1.742,92 | 86,02 | 1.159,11 | 57,21 | 1.012,91 | 49,99 | 1.073,57 | 52,98 |

**Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 30. lipnja 2020. (sredstva EU, u postocima)**

U izvještajnom razdoblju objavljena su 3 pravilnika o provedbi mjera PRR-a kako slijedi:

1. [Pravilnik o provedbi izravne potpore poljoprivredi i IAKS mjera ruralnog razvoja za 2020. godinu](https://narodne-novine.nn.hr/clanci/sluzbeni/2020_02_22_547.html) (Narodne novine, broj 22/2020)
2. [Pravilnik o izmjenama i dopunama Pravilnika o provedbi mjera Programa ruralnog razvoja Republike Hrvatske za razdoblje 2014. – 2020.](https://narodne-novine.nn.hr/clanci/sluzbeni/full/2020_03_37_805.html) (Narodne novine, broj 37/2020)
3. [Pravilnik o izmjenama i dopunama Pravilnika o provedbi izravne potpore poljoprivredi i IAKS mjera ruralnog razvoja za 2020. godinu](https://narodne-novine.nn.hr/clanci/sluzbeni/2020_05_57_1155.html) (Narodne novine, broj 57/2020)

U izvještajnom razdoblju ujedno je poduzet i niz aktivnosti radi učinkovitije provedbe Programa kao što su:

* Od 2. ožujka 2020. godine poljoprivrednici su mogli početi podnositi Jedinstvene zahtjeve za izravne potpore i IAKS mjere ruralnog razvoja za 2020. godinu.
* U ožujku 2020. godine predstavljene su prve mjere Ministarstva poljoprivrede za pomoć sektoru s ciljem ublažavanja negativnog utjecaja koronavirusa na poslovanje poljoprivrednika, ribara i drvno-prerađivačkog sektora. Paket od 11 mjera primjenjiv je na sve sektore i odnosi se na osiguranje likvidnosti odnosno postojeće razine zaposlenosti, a vrijedan je približno 350 milijuna kuna.
* U travnju 2020. godine Ministarstvo poljoprivrede nastavlja s dopunom i realizacijom mjera pomoći poljoprivredi, ribarstvu i šumarstvu uslijed okolnosti uzrokovanih pandemijom COVID-19. S tim ciljem predložen je prijedlog zakona o izmjeni i dopuni Zakona o poljoprivredi, donesene su odluke o javnoj nabavi poljoprivrednih i prehrambenih proizvoda javnih naručitelja i privremenoj izvanrednoj mjeri pomoći malim mljekarama te Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini.
* Ministarstvo poljoprivrede u suradnji s HAMAG-BICRO kao još jedan od odgovora na situaciju uzrokovanu širenjem COVID-19 virusa uvodi mikro zajmove za obrtna sredstva za poljoprivrednike. Ovaj financijski instrument namijenjen je poljoprivrednicima koji imaju poteškoće s likvidnošću, a cilj je pružiti podršku poljoprivrednicima da se pripreme za sjetvu i organiziraju proizvodnju u ovoj godini.
* Europska komisija je uvela mogućnost isplate predujmova korisnicima u visini do 70% za izravna plaćanja te do 85% za potporu mjera u okviru ruralnog razvoja povezanih s površinom i životinjama, kako bi se pomoglo poljoprivrednicima prevladati poteškoće izazvane mjerama uvedenima s ciljem suzbijanja širenja pandemije COVID-19.
* Kako bi se osigurala likvidnost u sektoru poljoprivrede i pokrili gubitci u poslovanju poljoprivrednika u uvjetima izvanrednog stanja izazvanog širenjem epidemije COVID-19 u ovoj godini, Europska komisija je na zahtjev Republike Hrvatske 5. svibnja 2020. godine donijela odluku kojom je omogućena dodatna prenamjena sredstava osiguranih u Europskom poljoprivrednom fondu za ruralni razvoj (EPFRR) u vrijednosti 120 milijuna kuna, za potrebe nadoknade gubitka dohotka poljoprivrednika kroz mjeru izravnih plaćanja. Na taj način Republika Hrvatska je za 2020. godinu osigurala poljoprivrednicima dodatnih 16,2 milijuna eura ili oko 120 milijuna kuna iz EPFRR za izravna plaćanja, što je ukupno 42,2 milijuna eura ili oko 315 milijuna kuna koje se za potrebe izravnih plaćanja prebacuju iz Europskog poljoprivrednog fonda za ruralni razvoj.
* Ministarstvo poljoprivrede je u suradnji s HBOR-om pripremilo novi financijski instrument koji će osigurati likvidnost u sektorima poljoprivredne proizvodnje, prerađivačkog i šumarskog sektora, ali i potaknuti oporavak nakon javnozdravstvene krize uzrokovane pandemijom koronavirusa COVID-19. Obrtna sredstva za ruralni razvoj olakšat će pristup financiranju obrtnih sredstava potrebnih za neometano odvijanje proizvodnje i financiranje tekućeg poslovanja (priprema proizvodnje, sirovine i materijali, ostali proizvodni troškovi, troškovi radne snage, podmirenje obveza prema dobavljačima, opći troškovi tekućeg poslovanja) za prihvatljive krajnje primatelje pogođene pandemijom koronavirusa (COVID-19).
* LAG-ovima je dodijeljeno dodatnih 33,2 milijuna kuna za provedbu lokalnih razvojnih strategija - nakon provedenih javnih konzultacija s odabranim LAG-ovima, donesena je Odluka o primjeni sustava nagrađivanja za naknadnu dodjelu sredstava odabranim LAG-ovima u Podmjeri 19.2. »Provedba operacija unutar CLLD strategije« u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020., 23 LAG-a su dobila dodatna sredstva.
* Europski parlament i Vijeće EU usvojili su izmjene Uredbe (EU) 1305/2013 o potpori ruralnom razvoju iz Europskog poljoprivrednog fonda za ruralni razvoj, a kojima se državama članicama otvara mogućnost programiranja nove mjere unutar programa ruralnog razvoja, namijenjene ublažavanju posljedica pandemije COVID-19. Ukupna alokacija mjere definirana je uredbom i za Program ruralnog razvoja RH 2014. – 2020. (PRR) iznosi nešto više od 360 milijuna kuna. Uredbom su također definirani najviši iznosi potpore koji se mogu isplatiti, 52 tisuće kuna pojedinom poljoprivrednom proizvođaču i 375 tisuća kuna malom ili srednjem poduzeću. Potpora će se dodjeljivati putem natječaja.
* Kontinuirano su se provodile promotivne kampanje, od kojih ističemo kampanju „Poljoprivrednik za 10“ te kampanju za natječaje iz OIE. Za potrebe kampanje OIE snimljena su tri animirana video spota (OIE – maslinar, stočar, voćarka), koja su se emitirala na 14 lokalnih TV postaja tijekom siječnja 2020. Također su se emitirali radijski spotovi od početka godine do travnja 2020. na gotovo 110 radijskih postaja. Oglašavanje je nastavljeno putem 34 web portala od svibnja nadalje.

Što se tiče financijskih instrumenata, provedena je upravljačka provjera (administrativna) kod korisnika HBOR, dok provjeru na licu mjesta nije bilo moguće provesti uslijed situacije s COVID-19 virusom, te je 21. svibnja 2020. održan telefonski sastanak s predstavnicima korisnika u okviru kojeg je raspravljeno o svim otvorenim pitanjima. Temeljem provedene upravljačke provjere APPRRR je 27. svibnja 2020. godine izdala Odluku o ocjeni uspostavljenog sustava za provedbu financijskog instrumenta “Obrtna sredstva za ruralni razvoj”, obzirom da je utvrđeno da uspostavljeni sustav zadovoljava propisane kriterije uz određene preporuke.

U okviru provedbe FI PRR u 2020. godini HAMAG-BICRO je nastavio sa zaprimanjem i obradom zahtjeva za zajmove od strane krajnjih primatelja za FI Mikro zajmovi za ruralni razvoj i Mali zajmovi za ruralni razvoj, te za FI Pojedinačna jamstva za ruralni razvoj te započeo s provedbom FI Mikro zajmovi za obrtna sredstva.

U izvještajnom razdoblju isplaćeno je 170 Malih, 32 Mikro i 26 Mikro zajma za obrtna sredstva za ruralni razvoj u ukupnom iznosu od 65.833.536 HRK te su izdana 2 Pojedinačna jamstva za ruralni razvoj u ukupnom iznosu od 905.231 HRK.

U okviru provedbe FI PRR u 2020. godini HBOR je započeo sa zaprimanjem i obradom zahtjeva za FI Obrtna sredstva za ruralni razvoj te su potpisana 2 ugovora o kreditu za FI Investicijski krediti za ruralni razvoj između krajnjih primatelja i poslovnih banaka u ukupnom iznosu od 10.222.591 HRK.

Osim navedenoga, tijekom izvještajnog razdoblja je s provedbom započela revizija Europske komisije pod nazivom „Potvrda o sukladnosti na temelju članka 52. Uredbe (EU) br. 1306/2013 i članka 34. Uredbe (EU) br. 908/2014 - Istraga br. UMB/2018/002/HR o rashodima u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR)“.

Na dan 30. lipnja 2020. u Tijelima SUK-a PRR-a zaposleno je ukupno 498 službenika.

## OPERATIVNI PROGRAM ZA POMORSTVO I RIBARSTVO

U okviru OPPiR-a na raspolaganju je 252,64 milijuna eura iz Europskog fonda za pomorstvo i ribarstvo (EFPR). Kada se tome pridoda nacionalno sufinanciranje, ukupna vrijednost iznosi 344,14 milijuna eura.

Do 30. lipnja 2020. ukupno je objavljeno 54 natječaja za dodjelu potpora ukupne vrijednosti 3,03 milijardi kuna (398,04 milijuna eura). U izvještajnom razdoblju objavljeno je 7 natječaja za dodjelu potpora ukupne vrijednosti 135,00 milijuna kuna (17,76 milijuna eura).

**Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2020. (bespovratna sredstva).**

|  |  |  |
| --- | --- | --- |
| **Prioritet Unije (PU)** | **Naziv natječaja** | **Vrijednost bespovratnih sredstava (kn)** |
| PU 2 | Natječaj za dodjelu potpore u okviru mjere II.7. “Povećanje potencijala akvakulturnih lokaliteta” (“Narodne novine”, broj 21/20) | 11.250.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. „Privremeni prestanak ribolovnih aktivnosti“ okružujućim mrežama plivaricama – srdelarama za veljaču 2020. (“Narodne novine”, broj 13/20) | 22.500.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – COVID– 19” pridnenim povlačnim mrežama – koćama (“Narodne novine”, broj 47/20) |

|  |
| --- |
| 15.000.000,00 |
|  |

 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – COVID-19” okružujućim mrežama plivaricama – srdelarama (“Narodne novine”, broj 47/20) | 30.000.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti” okružujućim mrežama plivaricama – srdelarama za svibanj 2020. godine (“Narodne novine”, broj 56/20) | 22.500.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – COVID-19” pridnenim povlačnim mrežama – koćama za svibanj/lipanj 2020. godine (“Narodne novine”, broj 57/20) | 15.000.000,00 |
| PU 2 | Natječaj za dodjelu potpore u okviru mjere II.12. “Mjere zaštite zdravlja i dobrobiti životinja” (“Narodne novine”, broj 65/20) | 18.750.000,00 |

Temeljem pokrenutih natječaja, do 30. lipnja 2020. donijete su 2.947 odluke o dodjeli sredstava ukupne vrijednosti 165,96 milijuna eura (sredstva EU). U izvještajnom razdoblju donijeto je 509 odluka o dodjeli sredstava ukupne vrijednosti 31,67 milijuna eura (sredstva EU).

Ukupna plaćanja prema korisnicima izvršena su u iznosu od 77,71 milijuna eura (sredstva EU). U izvještajnom razdoblju korisnicima je plaćeno 8,82 milijuna eura (sredstva EU). Do 30. lipnja 2020. ukupno je ovjereno 68,61 milijuna eura (sredstva EU).

Ukupno je doznačeno 88,17 milijuna eura.

**Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU)[[16]](#footnote-17) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| PU 1 | 80,96 | 4,77 |  5,89 | 2,4 | 2,96 | 0 |  |  |  |
| PU 2 | 55,26 | 10 | 18,10 | 1,79 | 3,24 | 0 |  |  |  |
| PU 3 | 34,82 | 7,77 | 22,31 | 0,39 | 1,12 | 0 |  |  |  |
| PU 4 | 24,82 | -1,26 | -5,08 | 0,29 | 1,17 | 0 |  |  |  |
| PU 5 | 40,62 | 6,39 | 15,73 | 3,2 | 7,88 | 0 |  |  |  |
| PU 6 | 1,00 | 0 | 0,00 | 0,01 | 1,00 | 0 |  |  |  |
| TP | 15,16 | 4 | 26,39 | 0,74 | 4,88 | 0 |  |  |  |
| UKUPNO | 252,64 | 31,67 | 12,54 | 8,82 | 3,49 | 0 | 0 | 44,95 | 17,79 |

**Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| PU 1 | 80,96 | 39,43 | 48,70 | 24,17 | 29,85 | 22,26 | 27,50 |  |  |
| PU 2 | 55,26 | 28,25 | 51,12 | 15,89 | 28,75 | 14,44 | 26,13 |  |  |
| PU 3 | 34,82 | 34,13 | 98,02 | 12,34 | 35,44 | 10,48 | 30,10 |  |  |
| PU 4 | 24,82 | 23,49 | 94,64 | 2,20 | 8,86 | 1,9 | 7,66 |  |  |
| PU 5 | 40,62 | 28,76 | 70,80 | 20,37 | 50,15 | 17,50 | 43,08 |  |  |
| PU 6 | 1,00 | 0,3 | 30,00 | 0,11 | 11,00 | 0,10 | 10,00 |  |  |
| TP | 15,16 | 11,6 | 76,52 | 2,63 | 17,35 | 1,93 | 12,73 |  |  |
| UKUPNO | 252,64 | 165,96 | 65,69 | 77,71 | 30,76 | 68,61 | 27,16 | 88,17 | 34,90 |

**Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2020. (sredstva EU, u postocima)**

U izvještajnom razdoblju Agencije za reviziju sustava provedbe programa Europske unije (ARPA) završilo je reviziju sustava te je 11. veljače 2020. godine podnijelo Izvješće o reviziji sustava upravljanja i kontrole Operativnog programa za pomorstvo i ribarstvo 2014-2020 vezano uz provjeru učinkovitosti ključnih zahtjeva 1, 2, 4, 5, 6 i 7.

Na dan 30. lipnja 2020. u Tijelima SUK-a OPPiR-a zaposleno je ukupno 59 službenika.

## OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE

U okviru Operativnog programa za hranu i/ili osnovnu materijalnu pomoć (OPFEAD) na raspolaganju je 36,63 milijuna eura iz Fonda europske pomoći za najpotrebitije (FEAD). Kada se tome pridoda nacionalno sufinanciranje, ukupna vrijednost iznosi 43,09 milijuna eura.

Do 30. lipnja 2020. ukupno je objavljeno 7 otvorenih poziva na dostavu projektnih prijedloga ukupne vrijednosti 310,02 milijuna kuna (40,79 milijuna eura). U izvještajnom razdoblju objavljen je 1 otvoren poziv na dostavu projektnih prijedloga ukupne vrijednosti 45 milijuna kuna (5,92 milijuna eura).

**Tablica 19: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2020. (bespovratna sredstva, u eurima)**

|  |  |  |
| --- | --- | --- |
| **Materijalna deprivacija** | **Naziv poziva** | **Vrijednost bespovratnih sredstava (kn)** |
| MD1/MD2/TP | Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza III | 45.000.000,00 |

Temeljem pokrenutih postupaka dodjele bespovratnih sredstava, do 30. lipnja 2020. sklopljeno je ukupno 227 ugovora o dodjeli bespovratnih sredstava ukupne vrijednosti 30,29 milijuna eura (sredstva EU). U izvještajnom razdoblju sklopljeno je 11 ugovora o dodjeli bespovratnih sredstava ukupne vrijednosti 0,85 milijuna eura (sredstva EU).

Sklopljeni ugovori odnose se na materijalnu deprivaciju MD1 – nedostatak hrane, a usmjereni su na ublažavanje najgorih oblika dječjeg siromaštva osiguravanjem školske prehrane djeci u riziku od siromaštva te materijalnu deprivaciju MD2 – nedostatak osnovne materijalne pomoći, ublažavanje siromaštva pružanjem pomoći najpotrebitijim osobama. Dio ugovora odnosi se na pružanje tehničke pomoći korisnicima i tijelima u sustavu.

Ukupna plaćanja prema korisnicima izvršena su u iznosu od 25,61 milijuna eura (sredstva EU). U izvještajnom razdoblju korisnicima je plaćeno 1,06 milijuna eura (sredstva EU). Ukupno je do 30. lipnja 2020. ovjereno 17,15 milijuna eura (sredstva EU), a doznačeno je 19,64 milijuna eura. U izvještajnom razdoblju nije bilo ovjerenih sredstava, doznačeno je 5,87 milijuna eura (sredstva EU).

**Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija[[17]](#footnote-18) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| MD 1 | 20,88 | 0,85 | 4,07 | 0,87 | 4,17 | 0,00 | 0,00 |  |  |
| MD 2 | 13,92 | 0,00 | 0,00 | 0,17 | 1,22 | 0,00 | 0,00 |  |  |
| TP | 1,83 | 0,00 | 0,00 | 0,02 | 1,09 | 0,00 | 0,00 |  |  |
| UKUPNO | 36,63 | 0,85 | 2,32 | 1,06 | 2,89 | 0,00 | 0,00 | 5,87 | 16,03 |

**Tablica 21: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| MD 1 | 20,88 | 23,82 | 114,08 | 20,45 | 97,94 | 13,68 | 65,52 |  |  |
| MD 2 | 13,92 | 4,83 | 34,67 | 4,19 | 30,10 | 2,59 | 18,61 |  |  |
| TP | 1,83 | 1,64 | 89,62 | 0,98 | 53,55 | 0,87 | 47,54 |  |  |
| UKUPNO | 36,63 | 30,29 | 82,69 | 25,61 | 69,92 | 17,15 | 46,82 | 19,64 | 53,62 |

Za tri poziva koja su trenutno u fazi provedbe, a s ciljem pojednostavljenja provedbe uvrštene su i mogućnosti pojednostavljenih troškovnih opcija u obliku standardne veličine jediničnog troška (za troškove školskih obroka) te fiksne stope od 5 % za administrativne troškove, troškove prijevoza i skladištenja te troškove popratnih mjera. Riječ je o pozivima Osiguravanje školske prehrane za djecu u riziku od siromaštva (šk. godina 2017.-2018.), Osiguravanje školske prehrane za djecu u riziku od siromaštva (šk. godina 2018.-2019.) te isti poziv za školsku godinu 2019.-2020. U pozivima Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza II i III primjenjuje se fiksna stopa od 5% za administrativne troškove te troškove prijevoza i skladištenja te 5% za popratne mjere.

U periodu od 1. siječnja do 30. lipnja 2020. zaprimljena su 3 konačna revizijska izvješća od Tijela za reviziju završenih revizija operacija o čijem provođenju je Upravljačko tijelo obaviješteno u kolovozu 2019.

Dana 13. veljače 2020. Upravljačko tijelo zaprimilo je konačno izvješće Revizije praćenja provedbe preporuka iz revizije sustava upravljanja i kontrole Operativnog programa za hranu i/ili osnovnu materijalnu pomoć za razdoblje 2014.-2020. te dana 15. veljače 2019. konačno izvješće Revizije sustava upravljanja i kontrola Operativnog programa za osnovnu hranu i/ili osnovnu materijalnu pomoć za razdoblje 2014.-2020.

U izvještajnom razdoblju, a uslijed epidemiološke situacije uzrokovane epidemijom virusa SARS-CoV-2, nije održana uobičajena proljetna sjednica Odbora za praćenje. Umjesto sjednice, provedena je pisana procedura uz obavještavanje Odbora o aktualnom statusu provedbe predmetnog Programa.

## PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

U financijskom razdoblju 2014. – 2020. RH sudjeluje u 13 programa prekogranične, transnacionalne i međuregionalne suradnje.

Programi prekogranične suradnje:

* Interreg IPA program prekogranične suradnje Hrvatska – Srbija 2014. – 2020.
* Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.
* Program prekogranične suradnje Interreg V-A Mađarska – Hrvatska 2014. – 2020.
* Program prekogranične suradnje Interreg V-A Slovenija – Hrvatska 2014. – 2020.
* Program prekogranične suradnje Interreg V-A Italija – Hrvatska 2014. – 2020.

Programi Interreg B transnacionalne suradnje:

* Program transnacionalne suradnje Interreg V-B Dunav 2014. – 2020.
* Interreg V-B Jadransko-jonski program transnacionalne suradnje 2014. – 2020.
* Program transnacionalne suradnje Interreg V-B Središnja Europa 2014. – 2020.
* Program transnacionalne suradnje Interreg V-B Mediteran 2014. – 2020.

Programi Interreg C međuregionalne suradnje:

* Program međuregionalne suradnje INTERREG Europe 2014. – 2020.
* Program međuregionalne suradnje INTERACT 2014. – 2020.
* Program međuregionalne suradnje URBACT III 2014. – 2020.
* Program međuregionalne suradnje ESPON 2020.
	+ 1. **Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.**

Ukupan proračun programa iznosi 67,2 milijuna eura (57,2 milijuna eura EU sredstva). Do 30. lipnja 2020. objavljena su dva poziva na dostavu projektnih prijedloga ukupne vrijednosti 43,9 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2020. sklopljena su 33 ugovora o dodjeli bespovratnih sredstava ukupne vrijednosti 28,2 milijuna eura (EU sredstva) s uključenih 66 hrvatskih projektnih partnera na koje se odnosi 13,6 milijuna eura (EU sredstva).

U izvještajnom razdoblju sklopljeno je 9 ugovora o dodjeli bespovratnih sredstava ukupne vrijednosti 7,7 milijuna eura (EU sredstva) s uključenih 15 hrvatskih projektnih partnera na koje se odnosi 3 milijuna eura (EU sredstva).

Također, do 30. lipnja 2020. ugovoreno je 5,7 milijuna eura tehničke pomoći (EU sredstva).

Od početka provedbe programa do 30. lipnja 2020. održana su četiri sastanka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Interreg IPA program prekogranične suradnje Hrvatska – Srbija 2014. – 2020.**

Ukupan proračun programa iznosi 40,3 milijuna eura (34,3 milijuna eura EU sredstva). Do 30. lipnja 2020. objavljena su dva poziva na dostavu projektnih prijedloga ukupne vrijednosti 30,9 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2020. sklopljena su 42 ugovora o dodjeli bespovratnih sredstava ukupne vrijednosti 30,3 milijuna eura (EU sredstva) s 86 uključenih hrvatskih projektnih partnera na koje se odnosi 17,1 milijuna eura (EU sredstva). U izvještajnom razdoblju nije bilo novih sklopljenih ugovora o dodjeli bespovratnih sredstava. Također, do 30. lipnja 2020. ugovoreno je 3,4 milijuna eura tehničke pomoći (EU sredstva).

Od početka provedbe programa do 30. lipnja 2020. održano je ukupno šest sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program prekogranične suradnje Interreg V-A Italija – Hrvatska 2014. – 2020.**

Ukupan proračun programa iznosi 236,8 milijuna eura (201 milijun eura EU sredstava). Do 30. lipnja 2020. objavljena su dva poziva na dostavu projektnih prijedloga ukupne vrijednosti 188,5 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2020. sklopljena su 72 ugovora o dodjeli bespovratnih sredstava na kojima je uključeno 268 hrvatskih projektnih partnera za koje je ugovorena ukupna vrijednost od 46,5 milijuna eura (EU sredstva). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2020. održano je sedam sastanka Odbora za praćenje Programa. U izvještajnom razdoblju održan je jedan sastanak Odbora za praćenje.

* + 1. **Program prekogranične suradnje Interreg V-A Slovenija – Hrvatska 2014. – 2020.**

Ukupan proračun programa iznosi 55,7 milijuna eura (46,1 milijuna eura EU sredstava). Trajno otvoreni poziv na dostavu projektnih prijedloga objavljen je u siječnju 2016., a do 30. lipnja 2020. objavljena su tri roka na dostavu projektnih prijedloga ukupne vrijednosti 33 milijuna eura (sredstva EU). U izvještajnom razdoblju nije bilo objava rokova na dostavu projektnih prijedloga.

Do 30. lipnja 2020. sklopljena su 34 ugovora o dodjeli bespovratnih sredstava na kojima je uključeno 110 hrvatskih projektnih partnera za koje je ugovorena ukupna vrijednost od 14,9 milijuna eura (EU sredstva) te su ugovorena 4 strateška projekta ukupne vrijednosti 10 milijuna eura (EU sredstva) od kojih se 5 milijuna eura odnosi na hrvatske projektne partnere. U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2020. održano je devet sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program prekogranične suradnje Interreg V-A Mađarska – Hrvatska 2014. – 2020.**

Ukupan proračun programa iznosi 73,9 milijuna eura (60,8 milijuna eura EU sredstava). Do 30. lipnja 2020. objavljeno je pet poziva na dostavu projektnih prijedloga, dva otvorena poziva ukupne vrijednosti 46,6 milijuna eura (sredstva EU) te tri poziva na dostavu projektnih prijedloga u sklopu strateškog projekta *B-light* namijenjenog malim i srednjim poduzetnicima vrijednog 10 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 30. lipnja 2020. sklopljena su 53 ugovora o dodjeli bespovratnih sredstava na kojima je uključeno 99 hrvatskih projektnih partnera za koje je ugovorena ukupna vrijednost od 11,6 milijuna eura (sredstva EU) u sklopu 1. poziva na dostavu projektnih prijedloga, a u sklopu strateških projekata *B-light* i *De-mine* ugovorena vrijednost za hrvatske partnere iznosi ukupno 4,7 milijuna eura (sredstva EU). U izvještajnom razdoblju sklopljeno je 7 novih ugovora o dodjeli bespovratnih sredstava za male i srednje poduzetnike u sklopu strateškog projekta B-light.

Do 30. lipnja 2020. održano je devet sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Dunav 2014. – 2020.**

Ukupan proračun programa iznosi 263 milijuna eura. Do 30. lipnja 2020. objavljena su dva poziva na dostavu projektnih prijedloga ukupne vrijednosti 160 milijuna eura (sredstva EU), ciljani poziv za koordinatore prioritetnih područja Strategije EU za dunavsku regiju u iznosu od 3,6 milijuna eura (sredstva EU) te ciljani poziv na dostavu projektnih prijedloga za projekte koji isključivo doprinose Strategiji EU za dunavsku regiju (EUSDR) u iznosu od 1,6 milijuna eura (sredstva EU).

Do 30. lipnja 2020. sklopljen je 71 ugovor o dodjeli bespovratnih sredstava na kojem su uključena 92 hrvatska projektna partnera za koje je ugovorena ukupna vrijednost od 11,1 milijun eura (sredstva EU). U izvještajnom razdoblju nije bilo ugovaranja.

Do 30. lipnja 2020. održano je dvanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg V-B Jadransko-jonski program transnacionalne suradnje 2014. – 2020.**

Ukupan proračun programa iznosi 118 milijuna eura. Do 30. lipnja 2020. objavljena su tri poziva na dostavu projektnih prijedloga ukupne vrijednosti 80,5 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

U sklopu programa provodi se strateški projekt FACILITY POINT kao podrška upravljačkim strukturama Strategije EU za jadransku i jonsku regiju (EUSAIR) u kojem sudjeluje 7 nacionalnih i 2 regionalna tijela javne vlasti iz 8 država članica programa, a ispred Republike Hrvatske projektni partner je Ministarstvo turizma. Proračun projekta je 9,5 milijuna eura (sredstva EU).

Do 30. lipnja 2020. sklopljen je 51 ugovor o dodjeli bespovratnih sredstava na kojima je uključeno 78 hrvatskih projektnih partnera za koje je ugovorena ukupna vrijednost od 11,5 milijuna eura EU sredstava. U izvještajnom razdoblju sklopljen je 21 ugovor o dodjeli bespovratnih sredstava s hrvatskim projektnim partnerima.

Do 30. lipnja 2020. održano je trinaest sastanaka Odbora za praćenje Programa. U izvještajnom razdoblju nije održan niti jedan sastanak Odbora za praćenje Programa.

* + 1. **Program transnacionalne suradnje Interreg V-B Mediteran 2014. – 2020.**

Ukupan proračun programa iznosi 276 milijuna eura. Do 30. lipnja 2020. objavljena su tri poziva na dostavu modularnih projektnih prijedloga ukupne vrijednosti 165 milijuna eura (sredstva EU), dva poziva na dostavu horizontalnih prijedloga ukupne vrijednosti 22 milijuna eura (sredstva EU) te poziv na dostavu integriranih prijedloga ukupne vrijednosti 35 milijuna eura (sredstva EU). U izvještajnom razdoblju objavljen je poziv na dostavu strateških projektnih prijedloga na temu Inovacija, u sklopu strateškog projekta PANORAMED.

PANORAMED je strateški projekt koji se provodi u sklopu predmetnog programa, a projektno partnerstvo čini 21 relevantnih nacionalnih i regionalnih tijela javne vlasti te 10 pridruženih partnera iz 12 država članica programa. Nacionalni koordinator ispred RH je MRRFEU, a ujedno je i voditelj radnog paketa 5 Obalni i pomorski turizam. Proračun projekta je 9 milijuna eura (sredstva EU) dok je 13 milijuna eura (sredstva EU) predviđeno za provedbu strateških projekata iz triju strateških tema, odnosno: Obalnog i pomorskog turizma, Pomorskog nadzora i Inovacija.

Do 30. lipnja 2020. sklopljena su 72 ugovora o dodjeli bespovratnih sredstava na kojima je uključen 101 hrvatski projektni partner za kojeg je ugovorena ukupna vrijednost od 17,4 milijuna eura (sredstva EU). U izvještajnom razdoblju sklopljeno je 14 ugovor o dodjeli bespovratnih sredstava na kojima je uključen 21 hrvatski projektni partner za koje je ugovorena ukupna vrijednost od 3,81 milijun eura (sredstva EU).

Do 30. lipnja 2020. održano je jedanaest sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program transnacionalne suradnje Interreg V-B Središnja Europa 2014. – 2020.**

Ukupan proračun programa iznosi 298,99 milijuna eura. Do 30. lipnja 2020. objavljena su četiri poziva na dostavu projektnih prijedloga ukupne vrijednosti 250 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2020. sklopljeno je 88 ugovora o dodjeli bespovratnih sredstava na kojima su uključena 134 hrvatska projektna partnera za koje je ugovorena ukupna vrijednost od 18,7 milijuna eura (sredstva EU). U izvještajnom razdoblju sklopljeno je 7 ugovora o dodjeli bespovratnih sredstava na kojima je uključeno 9 hrvatskih projektnih partnera za koje je ugovorena ukupna vrijednost od 739 tisuća eura (sredstva EU).

Do 30. lipnja 2020. održano je deset sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program međuregionalne suradnje INTERREG EUROPE 2014. – 2020.**

Ukupan proračun programa iznosi 359,33 milijuna eura. Do 30. lipnja 2020. objavljena su četiri poziva na dostavu projektnih prijedloga ukupne vrijednosti 316,14 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 30. lipnja 2020. sklopljeno je 29 ugovora o dodjeli bespovratnih sredstava s hrvatskim u kojima sudjeluju 33 projektna partnera iz RH, za koje je ugovoreno 3,7 milijuna eura (sredstva EU). U izvještajnom razdoblju nije bilo ugovaranja.

Do 30. lipnja 2020. održano je dvanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program međuregionalne suradnje INTERACT III 2014. – 2020.**

Ukupan proračun programa iznosi 39,39 milijuna eura te je u potpunosti usmjeren na financiranje programskih aktivnosti namijenjenih razmjeni iskustava upravljačkih struktura i ujednačavanju provedbenih alata u programima europske teritorijalne suradnje.

Do 30. lipnja 2020. održano je deset sastanka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

### Program međuregionalne suradnje URBACT III 2014. – 2020.

Ukupan proračun programa iznosi 96,3 milijuna eura od čega 74,3 milijuna eura čini doprinos iz EFRR-a. Program je usmjeren na financiranje razmjene znanja i dobrih praksi između gradova, ostalih jedinica lokalne i područne (regionalne) samouprave (JLP(R)S), središnjih tijela državne uprave i znanstveno-istraživačkih institucija. Program ima za cilj promicanje integriranog, održivog razvoja JLP(R)S-a te poboljšanje učinkovite provedbe kohezijske politike EU na regionalnoj i lokalnoj razini.

U izvještajnom razdoblju Odbor za praćenje Programa URBACT odobrio je 23 prijavljene Mreže za planiranje koje započinju 2. fazu provedbe. Među partnerima mreža nalazi se i pet hrvatskih gradova – Dubrovnik, Šibenik, Zadar, Rijeka i Zagreb, koji sudjeluju u 5 mreža: Tourism Friendly Cities, KAIROS, Zero Carbon Cities, Cities4CSR i RESOURCEFUL CITIES s rokom provedbe do kolovoza 2022. Zbog situacije s pandemijom COVID-19, Mrežama za transfer (Transfer Networks) produljen je rok provedbe za 6 mjeseci pa je novi datum službenog završetka projektnih aktivnosti 4. lipnja 2021. U izvještajnom razdoblju provedena je jedna pisana procedura u periodu 16. travnja-7. svibnja 2020.

U izvještajnom razdoblju Odbor za programiranje Programa URBACT IV održao je 1 online sastanak (13. svibnja 2020.) koji je pripremio Task Force sastavljen od predstavnika EK, Programa URBACT i predstavnika država koje sudjeluju u predsjedavajućem triju (Hrvatska, Njemačka i Portugal). Task Force je održao 3 online sastanaka na kojima su članovi raspravljali o metodologiji postupka programiranja, nacrtima strategije budućeg programa i pratećim dokumentima te dnevnom redu prvog sastanka Odbora za programiranje. Na istom sastanku najavljena je kandidatura Francuske za ulogu Managing Authority URBACT IV.

* + 1. **Program međuregionalne suradnje ESPON 2020**

Ukupni proračun programa Espon 2020 iznosi 48,68 milijuna eura od čega 41,38 milijuna eura čini doprinos iz EFRR-a te 7,3 milijuna eura nacionalni doprinos. Ukupni doprinos koji RH uplaćuje iznosi 223.327 eura za razdoblje 2014. – 2020.

U prvoj polovici 2020. godine vezano za ostvarenje cilja SO1: Continued production of territorial evidence, za dva projekta Territorial applied research su pokrenuti pozivi. U svrhu ostvarenja cilja SO2: Upgraded knowledge transfer and analytical user support, unutar aktivnosti Targeted analyses, objavljeni su pozivi za dva projekta. Vezano za ostvarenje cilja SO3: Improved territorial observation and tools for territorial analyses, nastavljaju se aktivnosti vezane za razvoj i testiranje web alata za praćenje teritorijalnih podataka koji su pokrenuti u prethodnoj godini te dodatno pokrenutih. Vezano za ostvarenje cilja SO4: Wider outreach and uptake of territorial evidence, zbog pandemije COVID\_19, održan je manji broj planiranih radionica i policy lab-ova, a neki su održani u virtualnom formatu. Umjesto ESPON seminara koji se trebao održati u Zadru tijekom zadnjeg tjedna u svibnju, u sklopu HR PRES-a, dana 27.svibnja 2020, objavljen je ESPON magazin na temu „Green infrastructure & Reuse of spaces“. I nadalje se radi na unaprjeđenju ESPON prisutnosti na društvenim mrežama sa svakodnevnim aktivnostima na Facebooku, Twitteru i LinkedIn-u.

Sastanci Odbora za praćenje ESPON 2020 održani su dva puta tijekom izvještajnog razdoblja back-to-back“ sa sastancima Odbora za programiranje. Zbog pandemije COVID-19, svi sastanci su održani u virtualnom formatu i to 19.-20. ožujka 2020., te 25-26. svibnja 2020.

Sastanak ESPON kontakt točaka u promatranom razdoblju nije održan, već je prolongiran za rujan 2020. Događanja planirana u okviru obavljanja TNO aktivnosti (*Transnational Outreach Activities)* prolongirana su na drugo polugodište 2020., a organizacija je prilagođena virtualnoj provedbi. Za projekt ESPON SUPER odobrena je provedba tzv. spin-off nastavka projekta, izborom pilot-projekata u četiri države među kojima je Hrvatska, a ESPON kontakt točka osigurava pripremu potrebnih dokumenata i podršku provedbi projekta.

## NAUČENE LEKCIJE

U Republici Hrvatskoj, Ministarstvo regionalnoga razvoja i fondova Europske unije, u funkciji Koordinacijskog tijela (KT)[[18]](#footnote-19) sukladno članku 6. stavku 2. točka 10. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.“[[19]](#footnote-20) izrađuje i nadzire provedbu Strategije vrednovanja provedbe europskih strukturnih i investicijskih fondova financijske perspektive 2014.-2020. u Republici Hrvatskoj, koja sadrži opće ciljeve i metodologiju vrednovanja za sve (operativne) programe financijskoga razdoblja 2014.-2020.

Kao jedan od temeljnih mehanizama za uspostavljanje jasnih procedura i kvalitetnu provedbu vrednovanja europskih strukturnih i investicijskih fondova uspostavljene su međuresorne radne skupine za vrednovanje, i to na razini Sporazuma o partnerstvu (Međuresorna evaluacijska radna skupina, MERS) te na razini svih (operativnih) programa. Na radnim skupinama planira se i prati provedba vrednovanja te se raspravlja o naučenim lekcijama i primjenama preporuka vrednovanja kako KT-a, tako i UT-a (operativnih) programa.

Za razliku od vrednovanja UT-a (operativnih) programa, vrednovanja KT-a provode se na razini Sporazuma o partnerstvu te obuhvaćaju ona područja i teme koja nisu pokrivena planovima vrednovanja pojedinih (operativnih) programa, uključujući određene horizontalne teme primjenjive na više od jednog (operativnog) programa.

Tijekom izvještajnog razdoblja KT je završilo s provedbom *Srednjoročnog vrednovanja napretka u provedbi Sporazuma o partnerstvu* s ciljem sustavnog preispitivanja ostvarenja ciljeva Sporazuma o partnerstvu i ciljeva definiranih Strategijom Europa 2020 u svrhu poboljšanja kvalitete izrade i provedbe programa te radi vrednovanja njihove učinkovitosti. Osnovni cilj vrednovanja u početnoj fazi bio je osigurati informacije za izradu izvješća o napretku provedbe SoP-a, dok je na temelju rezultata iz kasnijih faza vrednovanja dobivena ocjena utjecaja programa ESIF-a na ispunjenje ciljeva Strategije Europa 2020., identificirana je razina usklađenosti primjene teritorijalnog pristupa s relevantnim zakonodavnim i strateškim dokumentima te utjecaj mjera poduzetih za rješavanja posebnih potreba geografskih područja koja su zahvaćena siromaštvom. Cilj vrednovanja je također bio vrednovati načelo partnerstva u provedbi pojedinih (operativnih) programa i SoP-a.

Neke od najznačajnijih preporuka Srednjoročnog vrednovanja napretka u provedbi SoP su: razviti sustav praćenja i izvještavanja o napretku pokazatelja koji je direktno povezan s ostvarenjem tematskih ciljeva iz SoP-a i ciljeva Europa 2020; razviti nove sustave određivanja početnih i ciljanih vrijednosti pokazatelja te metodologiju za izračunavanje ciljanih vrijednosti pokazatelja za sljedeće programsko razdoblje; raspisivati pozive sukladno preostalim alokacijama u okviru pojedinih specifičnih ciljeva; objavljivati ciljane pozive za određena područja ili područja određenog stupnja razvoja te zainteresirati potencijalne prijavitelje, uključiti predstavnike ITU gradova u programiranje specifičnih ciljeva ITU mehanizma za buduće programsko razdoblje; proširiti program ITU na nove gradove koji su predloženi mapiranjem siromaštva; ekonomski manje razvijenim naseljima dati posebna pažnju u pozivima za dostavu projektnih prijedloga; u kontekstu smanjenja siromaštva staviti fokus na posebno ranjive skupine: starije osobe, umirovljenike i nezaposlene; u budućoj financijskoj perspektivi veći naglasak staviti na financiranje MSP-ova u početnim godinama kao i mogućnosti većeg korištenja financijskih instrumenata kako bi se izbjegao gubitak sredstava; postići odgovarajuću ravnotežu između financijskih kapaciteta korisnika i vlasništva prilikom dizajniranja intenziteta pomoći na razini projekata; uključivanje dodatnog broja predstavnika civilnog, realnog i znanstvenog sektora u provedbi i praćenju SoP-a i (operativnih) programa; pojednostaviti procedure i povećati broj službenika sukladno potrebama kako bi se stvorili preduvjeti za ubrzavanje postupka dodjele sredstava, posebice kompetentnih službenika na poslovima javne nabave; objavljivanje svih verzija/nacrta uputa za prijavitelje i/ili prijedloga pravilnika o provedbama tipova operacije u sklopu (operativnih) programa na portalu e-Savjetovanja kako bi se dodatno omogućilo uključivanje relevantnih dionika u proces provedbe (operativnih) programa; nadogradnja mehanizma koordinacije u vidu češćih sastanaka NKO-a, redovitih sastanaka UT-a, kao i na njihove sastanke s KT-om; usklađivanje kriterija odabira projekata za sufinanciranje iz EIB-a i ESIF-a; provoditi „soft“ aktivnosti kojima se jača vidljivost instrumenata financiranja Unije, nacionalnih fondova i EIB-a.

U nastavku teksta, detaljnije o pojedinim Operativnim programima.

OPERATIVNI PROGRAM „KONKURENTNOST I KOHEZIJA“

U okviru Operativnog programa „Konkurentnost i kohezija 2014.-2020.“ (OPKK) pokrenuto je deset (10) financijskih instrumenata kao novog oblika potpore iz ESI fondova koji se po prvi puta provodi u RH. U praksi su se financijski instrumenti pokazali kao iznimno popularan oblik financiranja, jer predstavljaju novi i jednostavniji pristup EU sredstvima, prije svega zbog bitno manjih administrativnih zahtjeva kao što je, primjerice, čekanje objava Poziva, ne postojanje dugotrajnih i izrazito formaliziranih postupaka odabira projekata i kontrole javne nabave, prihvatljivost PDV-a kao troška krajnjeg primatelja i slično, a sredstva se dobivaju unaprijed, za razliku od bespovratnih koja se nadoknađuju nakon što se prvo vlastita moraju potrošiti. Sa 5,6 milijardi kuna javnog doprinosa privučeno je preko 3,6 milijarde kuna privatnog kapitala čime su se utrostručila dostupna sredstva kojima se sufinanciraju javne politike koje bi inače država morala financirati sama na teret poreznih obveznika. Također, u ESIF financijske instrumente do kraja izvještajnog razdoblja je uplaćeno 2 milijarde kuna, a 2,5 milijardi kuna je ovjereno i vraćeno u državni proračun od strane EK. Pored toga, mogućnost da se financijski instrumenti ponovno koriste u iste svrhe i nakon što se vrate u državni proračun, a što omogućuje da se novac koji se ulaže u financijske instrumente više puta upotrebljava, odnosno reciklira, čini ovaj oblik potpore iznimno prihvatljivim i državnim financijama i poreznim obveznicima.

U okviru OPKK, MRRFEU je u ulozi UT-a zamijetio povećan broj nepravilnosti i s njima povezanih financijskih korekcija. Mjere koje MRRFEU kao UT kontinuirano provodi kako bi se smanjio broj nepravilnosti i s njima povezanih financijskih korekcija usmjerene su prvenstveno na preventivni učinak jer je bitno osigurati da postupanje korisnika bude u skladu s pozitivnim pravnim propisima hrvatskog zakonodavstva i zakonodavstva Europske unije. U tom smislu MRRFEU u skladu sa svojim ovlastima izdaje obvezujuće upute PT-ovima 2 čija je svrha osigurati pravilno i ujednačeno postupanje u postupcima utvrđivanja nepravilnosti. Upute su brz i učinkovit instrument kojim se utječe na cijeli sustav SUK-a i ispravljaju odnosno preveniraju eventualne greške tijela u svrhu učinkovitijeg postupanja.

MRRFEU je objavio Sažeti pregled uputa na službenoj internetskoj stranici s ciljem da se samim korisnicima bespovratnih sredstava na transparentan način učine dostupnim sve do sad izdane upute. Dodatno, Sažeti pregled uputa se kontinuirano ažurira kako se izdaju nove upute.

Također, na službenoj internetskoj stranici MRRFEU-a objavljena je i tablica s primjerima najčešćih nepravilnosti zajedno s kraćim opisom pogrešnog postupanja korisnika i financijskim korekcijama, iz kojih korisnici mogu vidjeti koje su najčešće pogreške, koje su posljedice navedenih pogrešaka i samim time mogu ih izbjeći, čime se postiže preventivni učinak kako na postojeće korisnike tako i na one gospodarske subjekte koji će tek sklopiti ugovore o dodjeli bespovratnih sredstava.

Nadalje, potrebno je istaknuti da se u organizaciji MRRFEU redovito održavaju sastanci triju mreža i to Mreže koordinatora iz područja javne nabave, Mreže koordinatora iz područja državnih potpora i Mreže za upravljanje nepravilnostima te brojni sastanci i *ad hoc* paneli u svrhu ujednačavanja prakse i osiguravanja boljeg i učinkovitijeg postupanja svih tijela u sustavu upravljanja i kontrole.

Na sastancima Mreže koordinatora iz područja javne nabave i Mreže koordinatora iz područja državnih potpora, na kojima sudjeluju predstavnici svih tijela u sustavima upravljanja i kontrole ESIF-a redovito se provode aktivnosti vezane uz dijeljenje dobre prakse i preporuka u cilju sprečavanja nepravilnosti koje proizlaze iz pogrešne primjene pravila vezanih uz državne potpore i javnu nabavu.

Od početka provedbe do 30. lipnja 2020. godine održano je ukupno 22 sastanaka Mreže koordinatora iz područja javne nabave i 18 sastanaka Mreže koordinatora iz područja državnih potpora.

S ciljem prevencije nastanka nepravilnosti i prijevara, razmjene dobre i loše prakse u postupanju te izvještavanju i praćenju postupanja po utvrđenim nepravilnostima, u siječnju 2017. uspostavljena je Mreža za upravljanje nepravilnostima. Sastanci ove Mreže održavaju se redovito svaka četiri mjeseca ili ranije po potrebi. Do trenutka izrade ovog izvješća pa do kraja izvještajnog razdoblja održano je ukupno 11 sastanaka Mreže za upravljanje nepravilnostima.

Dodatno, kako bi se spriječile poteškoće u provođenju postupaka dodjele bespovratnih sredstava, MRRFEU je kao UT, vezano uz postupanje po prigovorima prijavitelja koji apliciraju u dodjeli bespovratnih sredstava, pripremao izvješća o radu u kojima je na jasan, sažet i sveobuhvatan način davao preporuke za unapređenje postupka dodjele. Svrha navedenih izvješća je bila da se cjelokupan postupak dodjele bespovratnih sredstava, koji često zna biti dugotrajan, složen i zahtijevan za prijavitelje koji apliciraju za bespovratna sredstva, učini jednostavnijim za prijavitelja te spriječe pogreške koje isti čine pri pripremi projektne prijave.

OPERATIVNI PROGRAM „UČINKOVITI LJUDSKI POTENCIJALI“

Na ostvarenje ciljeva OPULJP-a i osiguranje učinkovite provedbe s ciljem dostizanja N+3 ciljeva u prvoj polovici 2020. utjecali su sljedeći izazovi:

* potreba za daljnjim jačanjem kapaciteta tijela u sustavu upravljanja i kontrola (daljnje zapošljavanje, edukacijske aktivnosti i sl.);
* potreba za dodatnim pojednostavljenjem procedura upravljanja te smanjenjem administrativnih koraka i zahtjeva ovog puta i u kontekstu epidemije SARS COV-2 virusa;
* potreba za ubrzavanjem provedbe kontrole od strane tijela u sustavu upravljanja, aktivna uporaba uzorkovanja u kontrolnom procesu;
* korištenje većeg broja pojednostavljenih troškovnih opcija (PTO), kao i priprema novih prijedloga PTO;
* priprema i razvoj jedinstvenog informacijskog sustava za upravljanje ugovorima i izvještavanje
* izazovi održavanja kontinuiteta provedbe projekata OPULJP-a zbog epidemije SARS COV-2 virusa.

Upravljačko tijelo OPULJP-a kao primjer dobre prakse može navesti primjenu pojednostavljenih troškovnih opcija koje u velikoj mjeri olakšavaju provedbu Operativnog programa, ubrzavaju postupak kontrole troškova od strane Posredničkih tijela razine 2, smanjuju razinu grešaka, ubrzavaju i olakšavaju korisnicima provedbu projekata te u konačnici olakšavaju i ubrzavaju postupak ovjeravanja sredstava prema Europskoj komisiji. Primjena pojednostavljenih troškovnih opcija bilo kroz korištenje mogućnosti koje je Europska komisija definirala Uredbama ili primjenom metodologija koje je razvila država članica uvelike pomaže i u ispunjenju n+3 ciljeva. U ovom razdoblju EK je prihvatila nove dvije metodologije pojednostavljenih troškovnih opcija koje je razvio UT a koje bi trebale značajno olakšati provedbu projekata.

Kao jedan od najvećih izazova pokazala se provedba projekata u kontekstu pandemije SARS COV-2 virusa, UT OPULJP-a izdalo je čitav niz uputa i prilagodbi postupanja kako bi se osigurali minimalni uvjeti za provedbu projekata što je za sada umanjilo potencijalne probleme i rizike zbog nastale situacije. Procedure su u jednom dijelu pojednostavljene, ali omogućena je i prilagodba provedbe aktivnosti s naglaskom na digitalne tehnologije.

Nastavno na provedeni postupak javne nabave za provedbu evaluacija (vrednovanja) u okviru OPULJP za sedam grupa predmeta nabave, Ministarstvo rada i mirovinskoga sustava je kao Naručitelj tijekom ožujka 2020. godine, sklopilo ugovore za 5 grupa predmeta nabave s odabranim izvršiteljima, za vrednovanje Prioritetne osi 1 i mjera aktivne politike tržišta rada, Prioritetne osi 2, Prioritetne osi 4, evaluaciju djelotvornosti, učinkovitosti i učinka provedbe OPULJP, te intervencija ESF-a prema kriteriju regionalne i lokalne zastupljenosti uz evaluaciju horizontalnih načela te evaluaciju društvenog poduzetništva u RH. Od navedenih, za evaluaciju Prioritetne osi 1 i mjera aktivne politike zapošljavanja, Prioritetnu os 2 i evaluaciju djelotvornosti, učinkovitosti i učinka provedbe OPULJP te intervencija ESF-a prema kriteriju regionalne i lokalne zastupljenosti uz evaluaciju horizontalnih načela. U ožujku 2020. je izdan i nalog za početak izvršenja usluga odabranim izvršiteljima, dok će se za evaluacije Prioritetne osi 4 i evaluaciju društvenog poduzetništva u RH nalozi izdati u siječnju 2021. (sukladno potpisanim ugovorima). Za evaluacije Prioritetne osi 3 i Prioritetne osi 5 uz evaluaciju mjera informiranja, komunikacije i vidljivosti ugovori će biti potpisani u drugoj polovici 2020. godine. Završne preporuke za svih sedam navedenih evaluacija bit će dostupne tijekom 2021. i 2022. godine.

Dodatno, tijekom ožujka i travnja 2020. godine provedena je evaluacija napretka mjerena pokazateljima dugoročnijih rezultata za IZM za 2019. godinu. Opseg ovog istraživanja uključuje sve pokazatelje dugoročnijih rezultata za Inicijativu za zapošljavanje mladih bez obzira postoje li za njih ciljne vrijednosti u okviru OPULJP-a, a odnose se na sudionike koji su izašli iz projektnih aktivnosti u razdoblju od 1. srpnja 2018. godine do 30. lipnja 2019. godine. Iako ovo vrednovanje nije primarno usmjereno na preporuke već na procjenu napretka u ostvarenju vrijednosti pokazatelja u svrhu izvještavanja EK, u okviru Završnog izvješća evaluatori su uputili i preporuke s ciljem efektivnijeg praćenja sudionika.

Preporuke i zaključci svih vrednovanja u provedbi, kao i onih prethodno provedenih smatraju se važnim segmentom u procesu unaprjeđenja postupanja.

PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Najveći dio alokacije Programa usmjereno je na investicijske mjere, za projekte koji generiraju rast i razvoj prvenstveno poljoprivrednog, prerađivačkog i šumarskog sektora, no značajan udio odlazi i na tzv. IAKS mjere, koje su jedan od najvažnijih mehanizama Zajedničke poljoprivredne politike za očuvanje okoliša i smanjenje negativnog utjecaja poljoprivrede odnosno za osiguravanje zdrave i održive poljoprivrede i zdravog okoliša.

Od investicijskih mjera, domaćim poljoprivrednicima kao najznačajnije mjere pokazale su se Mjera 4 „Ulaganja u fizičku imovinu“ koja omogućava ulaganja u nabavu mehanizacije, primarnu poljoprivredu i preradu poljoprivrednih proizvoda, kao i u djelatnosti usmjerene ka navodnjavanju poljoprivrednih površina i očuvanja krajobraznih vrijednosti te Mjera 6 „Razvoj poljoprivrednih gospodarstva i poslovanja“ kojom se potiču mladi poljoprivrednici, mala poljoprivredna gospodarstva i ulaganja u nepoljoprivredne djelatnosti. Značajan je interes korisnika i za Mjeru 7 „Temeljne usluge i obnova sela u ruralnom području“ putem koje se dodjeljuju potpore za izradu kvalitetnih lokalnih strateških dokumenata, rekonstrukciju i izgradnju cestovne i komunalne infrastrukture, izgradnju objekata namijenjenih predškolskom odgoju, kulturnim i društvenim aktivnostima te širenju sportsko-rekreacijskih sadržaja čime se stvaraju preduvjeti za poticanje društveno-gospodarskog rasta i zaustavljanje depopulacijskog trenda čime ruralna područja trebaju postati poželjna mjesta za život i rad.

U okviru provedbe IAKS mjera ruralnog razvoja (mjere 10, 11, 13, 14) od početka provedbe suočeni smo sa nedostatnim odazivom korisnika u mjeri 10, u najvećoj mjeri uslijed toga što je ova mjera za naše poljoprivrednike bila nepoznanica sve do 2015. godine. Ministarstvo poljoprivrede je svake godine poduzimalo različite aktivnosti kako bi se potencijalni korisnici motivirali i odlučili na provedbu ove važne mjere. Najveći porast korisnika koji je podnio zahtjev za potporu za M10 je u 2019. godini te bilježimo povećanje za 62% u odnosu na 2018. godinu, najviše zahvaljujući intenzivnoj promotivnoj kampanje na terenu “Poljoprivrednik za 10” kojom se ciljano promovirala M10. U pripremi ove kampanje zajedno su sudjelovali Ministarstvo poljoprivrede, savjetodavna služba, Agencija za plaćanja, upravni odjeli za poljoprivredu jedinica regionalne i lokalne samouprave kao i pojedine udruge poljoprivrednih proizvođača na području cijele Republike Hrvatske.

Od sredine 2018. godine pokrenuti su i financijski instrumenti u okviru mjera 4, 6 i 8 kojima se poljoprivrednicima putem financijskih posrednika (HAMAG-BICRO i HBOR) nude izuzetno povoljna kreditna sredstva i zajmovi od svega 0,1% do 1% kamate. Financijski instrumenti koji su dostupni krajnjim primateljima su: pojedinačno jamstvo za ruralni razvoj, mikro i mali zajmovi za ruralni razvoj koje provodi HAMAG-BICRO i investicijski krediti za ruralni razvoj koje provodi HBOR.

Jedna od preporuka vrednovanja provedenog za potrebe izrade Godišnjeg izvješća za 2018. je nastaviti provoditi PRR, uz naglasak na mjere i operacije koje pridonose otvaranju novih radnih mjesta (kao jednom od doprinosa smanjenju iseljavanja). Također, u narednom razdoblju potrebno je intenziviranje promotivnih aktivnosti kroz medije i društvene mreže kako bi se korisnike informiralo o mogućnostima mjera u smislu ostvarenja ciljeva iz PRR-a. Potrebno je i dalje promicati mjere koje doprinose EU ciljevima.

Posljednjih nekoliko godina uložen je dodatni napor kako bi se skratile procedure obrade prijava na natječaje iz Programa ruralnog razvoja, uvedena su administrativna rasterećenja i ubrzan je proces dodjele sredstava, a rezultat toga je i visoki stupanj iskorištenosti.

[Temeljem novog Pravilnika o provedbi mjera Programa ruralnog razvoja Republike Hrvatske za razdoblje 2014. – 2020.](https://narodne-novine.nn.hr/clanci/sluzbeni/2019_09_91_1810.html) (Narodne novine br. 91/19, 37/20) svi se natječaji prethodno objavi od strane Agencije za plaćanja u poljoprivredi, ribarstvu i ruralnom razvoju objavljuju na sustavu e-savjetovanja kako bi korisnici i svi ostali dionici mogli aktivno, transparentno i pravovremeno sudjelovati u kreiranju natječajnih pravila. Na taj način Upravljačko tijelo uključuje potencijalne korisnike i konzultante u proces kreiranja što jasnije propisanih odredbi natječaja, razmatrajući sve zaprimljene primjedbe i komentare temeljem kojih se natječaj finalizira za objavu. Dodatno, korisnicima je na ovaj način na raspolaganju još više vremena za pripremu kvalitetnih prijava. Osim toga, prilikom izrade i provedbe novih natječaja u obzir se uzimaju i prijedlozi za izmjenu/pojašnjenje odredbi natječaja te administrativnu obradu iz Objedinjenog izvješća po prigovorima (M 4, 6, 7) iz 2019. godine.

S obzirom na malu iskorištenost sredstava u okviru tipova operacija kojima se financira korištenje obnovljivih izvora energije u primarnoj poljoprivrednoj proizvodnji i preradi, tijekom prve polovice 2020. godine provedena je promotivna kampanja. Za potrebe kampanje OIE snimljena su tri animirana video spota (OIE – maslinar, stočar, voćarka), koja su se emitirala tijekom siječnja 2020. na 14 lokalnih TV postaja. Također su se emitirali radijski spotovi od početka godine do travnja 2020. na gotovo 110 radijskih postaja. Oglašavanje je nastavljeno putem 34 web portala od svibnja nadalje.

Navedeno je rezultiralo velikim interesom potencijalnih korisnika za natječaje objavljene krajem 2019. godine, a za koje su se prijave počele zaprimati tijekom 2020. godine te je u dva navrata produljen krajnji rok za prijave na natječaj, što je vidljivo također iz velikog broja zaprimljenih zahtjeva za potporu, a za koje traženi iznos potpore znatno nadmašuje alokaciju natječaja.

PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

Tijekom procesa programiranja potrebno je pažljivo definirati programske pokazatelje učinka i rezultata kako bi njihove ciljne vrijednosti bilo što realnije i ostvarivije. Kako bi to bilo moguće potrebno je imati čim točnije i pouzdanije statističke podatke. Također, potrebno je imati čim relevantnije i preciznije nacionalne/regionalne/lokalne razvojne strategije. Nadalje, tijekom programiranja potrebno je uključiti čim više relevantnih dionika.

S korisničke razine najveći izazov je osigurati vlastito sufinanciranje projekata te predfinancirati projektne aktivnosti do trenutka prve isplate sredstava.

Konačno izvješće o učinkovitosti Programa (Interreg IPA Hrvatska-Bosna i Hercegovina- Crna Gora te Hrvatska-Srbija 2014.-2020.) pokazalo je da sustav jako dobro funkcionira, kvaliteta upravljanja programima je na visokoj razini te je većina ciljnih vrijednosti programskih pokazatelja učinka već ostvarena ili će sigurno biti ostvarena do kraja 2023. Izvješće je također pokazalo visoku razinu zadovoljstva korisnika bespovratnih sredstava (održane brojne radionice o pripremi te o provedbi projekata, kvalitetno pripremljene upute kako za pripremu tako i za provedbu projekata, stalna komunikacija s korisnicima na dnevnoj osnovi).

# DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA

## OPERATIVNI PROGRAM „PROMET“

Sredstva EU dodijeljena OPP-u za razdoblje 2007. – 2013. iznose 236,98 milijuna eura, dok nacionalno sufinanciranje iznosi 41,82 milijuna eura, čime ukupna vrijednost OPP-a iznosi 278,80 milijuna eura.

Od početka korištenja programa do 30. lipnja 2020. ugovoreno je ukupno 187,20 milijuna eura, odnosno 78,99 % dodijeljenih sredstava. Korisnicima je ukupno isplaćeno 168,05 milijuna eura, odnosno 70,91 % dodijeljenih sredstava.

Prihvatljivost troškova za projekte iz OPP-a završila je s 31. prosincem 2016. te su u izvještajnom razdoblju provedene aktivnosti na zatvaranju OPP-a. Krajem ožujka 2018. Europskoj komisiji dostavljena je Konačna Izjava o izdacima zajedno sa Završnim izvješćem za OPP te su tijekom izvještajnog razdoblja nastavljene aktivnosti usuglašavanja i ažuriranja spomenutih dokumenata sa Europskom komisijom, kao i aktivnosti vezano uz rješavanje nalaza iz Izvješća o obavljenoj reviziji operacija koje je 16. ožujka 2020. donijela Agencija za reviziju sustava provedbe programa Europske unije.

**Tablica 22: Financijski pokazatelji statusa provedbe Operativnog programa „Promet“ u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[20]](#footnote-21) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| PO 1 | 109,99 | - | - | -0,39 | -0,35 | - | - |  |  |
| PO 2 | 3,21 | - | - | - | - | - | - |  |  |
| PO 3 | 7,89 | - | - | - | - | - | - |  |  |
| PO 4 | 115,90 | - | - | - | - | - | - |  |  |
|  |  |  |  |  |  |  |  |  |  |
| UKUPNO | 236,98 | - | - | -0,39 | -0,16 | - | - | - | - |

**Tablica 23: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[21]](#footnote-22) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 109,99 | 103,76 | 94,33 | 94,62 | 86,03 | 91,60 | 83,27 |  |  |
| PO 2 | 3,21 | 2,41 | 75,13 | 4,03 | 125,76 | 1,16 | 36,23 |  |  |
| PO 3 | 7,89 | 7,63 | 96,71 | 5,84 | 74,07 | 5,88 | 74,53 |  |  |
| PO 4 | 115,90 | 73,41 | 63,34 | 63,55 | 54,83 | 64,74 | 55,86 |  |  |
|  |  |  |  |  |  |  |  |  |  |
| UKUPNO | 236,98 | 187,20 | 78,99 | 168,05 | 70,91 | 163,37 | 68,94 | 150,44 | 63,48 |

**Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 30. lipnja 2020. (sredstva EU, u postocima)**

## OPERATIVNI PROGRAM „ZAŠTITA OKOLIŠA“

Sredstva EU dodijeljena OPZO-u za razdoblje 2007. – 2013. iznose 281,10 milijuna eura, dok nacionalno sufinanciranje iznosi 49,61 milijuna eura, čime ukupna vrijednost OPZO-a iznosi 330,70 milijuna eura.

Od početka korištenja programa do 30. lipnja 2020. ugovoreno je ukupno 354,77 milijuna eura, odnosno 126,21 % dodijeljenih sredstava. Korisnicima je ukupno isplaćeno 279,49 milijuna eura, odnosno 99,43 % dodijeljenih sredstava.

U PO1: Razvoj infrastrukture za gospodarenje otpadom, u provedbi je bilo ukupno 20 projekata: 2 velika i 14 infrastrukturnih projekata te 4 projekta tehničke pomoći. U PO2: Zaštita vodenih resursa u Hrvatskoj, u konačnici je provedeno 149 projekata, od toga 96 infrastrukturnih i 52 projekta pripreme projektne dokumentacije. U PO3: Tehnička pomoć, bilo je ukupno 8 operacija s 12 projekata.

Tijekom izvještajnog razdoblja, na velikom projektu EN.2.1.03-0001 *Poboljšanje sustava vodoopskrbe i odvodnje i izgradnja uređaja za pročišćavanje otpadnih voda u Kninu*, predano je završno izvješće o uklonjenim nedostacima te je u ožujku 2020. godine prijavljen EK-a kao funkcionalan projekt. U izvještajnom razdoblju nije bilo drugih promjena.

**Tablica 24: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[22]](#footnote-23) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 73,94 | 83,96 | 113,55 | 66,69 | 90,19 | 73,94 | 100,00 |  |  |
| PO 2 | 199,09 | 262,56 | 131,88 | 205,07 | 103,00 | 199,09 | 100,00 |  |  |
| PO 3 | 8,06 | 8,25 | 102,32 | 7,73 | 95,86 | 8,06 | 100,00 |  |  |
|  |  |  |  |  |  |  |  |  |  |
| UKUPNO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |

**Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 30. lipnja 2020. (sredstva EU, u postocima)**

**Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 30. lipnja 2020. (sredstva EU, u postocima)**

## OPERATIVNI PROGRAM „REGIONALNA KONKURENTNOST“

Sredstva EU dodijeljena OPRK-u za razdoblje 2007. – 2013. iznose 187,78 milijuna eura, dok nacionalno sufinanciranje iznosi 35,84 milijuna eura, čime ukupna vrijednost OPRK-a iznosi 223,62 milijuna eura.

Od početka korištenja programa do 30. lipnja 2020. ugovoreno je ukupno 198,35 milijuna eura, odnosno 105,63 % dodijeljenih sredstava. Navedena stopa ugovaranja rezultat je tzv. o*verbooking*-a dodijeljenih sredstava EU tj. ugovaranja većeg iznosa od dodijeljenih sredstava EU kako bi se umanjio rizik od neiskorištavanja sredstava EU dodijeljenih OP-u uslijed mogućih ušteda na projektima. Korisnicima je ukupno isplaćeno 180,37 milijuna eura.

Krajnji rok za prihvatljivost izdataka bio je 31. prosinca 2016. te su s tim datumom korisnici morali platiti račune da bi im troškovi mogli biti prihvatljivi za financiranje iz OPRK-a. Troškove nastale nakon tog datuma snose sami korisnici.

U drugoj polovici 2019. godine EK je dostavljen dopunjen paket dokumenata za zaključenje OPRK-a te je u istom razdoblju EK prihvatila Izjavu o zaključenju programa i izvršila konačnu isplatu RH.

**Tablica 25: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[23]](#footnote-24) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 62,16 | 73,28 | 117,89 | 63,86 | 102,73 | 62,16 | 100,00 |  |  |
| PO 2 | 113,80 | 113,27 | 99,54 | 105,04 | 92,30 | 113,80 | 100,00 |  |  |
| PO 3 | 11,82 | 11,80 | 99,82 | 11,48 | 97,09 | 11,82 | 100,00 |  |  |
|  |  |  |  |  |  |  |  |  |  |
| UKUPNO | 187,78 | 198,35 | 105,63 | 180,37 | 96,06 | 187,78 | 100,00 | 187,78 | 100,00 |

**Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2020. (sredstva EU, u postocima)**

**Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2020. (sredstva EU, u postocima)**

## OPERATIVNI PROGRAM „RAZVOJ LJUDSKIH POTENCIJALA“

Sredstva EU dodijeljena OPRLJP-u za razdoblje 2007.-2013. iznose 152,41 milijuna eura, dok nacionalno sufinanciranje iznosi 26,90 milijuna eura, čime ukupna vrijednost OPRLJP-a iznosi 179,31 milijuna eura.

Tijekom provedbe predmetnog programa ugovoreno je ukupno 152,05 milijuna eura, odnosno 99,76 % dodijeljenih sredstava. Korisnicima je ukupno isplaćeno 144,63 milijuna eura, odnosno 94,89 % dodijeljenih sredstava. U izvještajnom razdoblju nije bilo promjena.

Ministarstvo rada i mirovinskoga sustava, Upravljačko tijelo odgovorno za upravljanje i provedbu predmetnog Programa, 30. ožujka 2018. godine izvršilo je obvezu podnošenja potrebne dokumentacije Europskoj komisiji za konačnu isplatu sredstava (sukladno članku 89. stavku 1. Uredbe VIJEĆA (EZ) br. 1083/2006 od 11. srpnja 2006.).

S obzirom na navedeno, 10. prosinca 2018. godine u proračun RH od strane EK izvršeno je završno plaćanje u iznosu 4.615.854,36 eura čime ukupna iskorištenost financijskih sredstava predmetnog Programa iznosi 149,41 milijuna eura odnosno 98,03%.

**Tablica 26: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do zatvaranja programa 2018. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[24]](#footnote-25) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 44,94 | 48,46 | 107,84 | 49,33 | 109,78 | 47,62 | 105,97 |  |  |
| PO 2 | 39,98 | 36,99 | 92,51 | 33,13 | 82,87 | 35,46 | 88,69 |  |  |
| PO 3 | 47,78 | 47,80 | 100,04 | 44,11 | 92,32 | 47,79 | 100,02 |  |  |
| PO 4 | 11,73 | 11,64 | 99,28 | 11,06 | 94,30 | 11,03 | 94,08 |  |  |
| PO 5 | 7,99 | 7,16 | 89,64 | 6,99 | 87,53 | 7,51 | 93,98 |  |  |
|  |  |  |  |  |  |  |  |  |  |
| UKUPNO | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |

**Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ (sredstva EU, u postocima)**

## KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA

Sredstva EU dodijeljena komponenti I programa IPA za razdoblje 2007. – 2013. iznose 278,05 milijuna eura.

Od početka korištenja programa do 30. lipnja 2020. ugovoreno je ukupno 255,62 milijuna eura, odnosno 91,93 % dodijeljenih sredstava. Korisnicima je ukupno isplaćeno 240,90 milijuna eura, odnosno 86,64 % dodijeljenih sredstava. U izvještajnom razdoblju krajnjim korisnicima i ugovarateljima isplaćeno je ukupno 0,06 milijuna eura, odnosno 0,02 % dodijeljenih sredstava.

Dodijeljena sredstva EU za IPA 2012 program iznose 30,13 milijuna eura. Krajnji rok za završetak provedbe svih ugovora istekao je 29. studenoga 2018., a za izvršenje plaćanja 29. studenog 2019. IPA 2012 obuhvaća 10 projekata te ukupno 44 komponente (19 komponenti nabave usluga, 4 *twinning* komponente, 4 *twinning light* komponente, 3 komponente izvođenja radova, 9 komponenti nabave roba, 3 grant sheme bespovratnih sredstava i 2 izravne dodijele bespovratnih sredstava za Centar za razminiranje).

Dodijeljena sredstva EU za IPA 2013 nacionalni program iznose 11,58 milijuna eura. Krajnji rok za završetak provedbe ugovora istekao je 14. siječnja 2019. (osim za radove na rekonstrukciji palače Moise na otoku Cresu za koji je rok za izvršenje tri godine od isteka roka za ugovaranje), a za izvršenje plaćanja 14. siječnja 2020. IPA 2013 nacionalni program obuhvaća 5 projekata te ukupno 13 komponenti (4 komponente nabave usluga, 2 *twinning* komponente, 1 *twinning light* komponenta, 1 komponenta izvođenja radova, 3 komponente nabave roba, te 2 komponente direktne dodjele bespovratnih sredstava za Centar za razminiranje). Zadnje plaćanje u sklopu IPA 2013 nacionalnog programa izvršeno je 5. ožujka 2020. što označava završetak provedbe svih programa pretpristupne pomoći IPA.

Dodijeljena sredstva EU za Prijelazni instrument za 2013. godinu iznose 29 milijuna eura. Krajnji rok za završetak provedbe svih ugovora istekao je 13. prosinca 2019. Prijelazni instrument obuhvaća 21 projekt unutar 3 prioriteta te ukupno 64 komponenti (21 komponenti nabave usluga, 15 *twinning* komponenti, 13 *twinning light* komponenti, 2 komponente izvođenja radova, 11 komponenti nabave roba i 2 izravne dodijele bespovratnih sredstava za Centar za razminiranje).

Tablica 27: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente[[25]](#footnote-26) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| NP 2007 | 39,95 | - | - | - | - | - | - | - | - |
| NP 2008 | 35,80 | - | - | - | - | - | - | - | - |
| NS 2008 | 0,95 | - | - | - | - | - | - | - | - |
| NP 2009 | 36,80 | - | - | - | - | -0,72 | -1,95 | -0,72 | -1,95 |
| NP 2010 | 31,18 | - | - | - | - | - | - | 0,32 | 1,04 |
| NP 2011 | 26,77 | - | - | - | - | - | - | - | - |
| NS 2011 | 0,81 | - | - | - | - | 0,03 | 3,83 | 0,03 | 3,83 |
| NP 2012 | 30,13 | - | - | - | - | - | - | - | - |
| NP 2013 | 11,58 | - | - | 0,06 | 0,54 | - | - | - | - |
| PI | 29,00 | - | - | - | - | - | - | - | - |
| PU | 35,08 | - | - | - | - | - | - | - | - |
|  |  |  |  |  |  |  |  |  |  |
| UKUPNO | 278,05 | - | - | 0,06 | 0,02 | -0,69 | -0,25 | -0,36 | -0,13 |

Tablica 28: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| NP 2007 | 39,95 | 36,83 | 92,17 | 34,62 | 86,66 | 34,63 | 86,67 | 34,63 | 86,67 |
| NP 2008 | 35,80 | 33,89 | 94,67 | 30,54 | 85,30 | 30,54 | 85,30 | 30,54 | 85,30 |
| NS 2008 | 0,95 | 0,68 | 71,10 | 0,67 | 70,21 | 0,67 | 70,21 | 0,67 | 70,21 |
| NP 2009 | 36,80 | 34,26 | 93,10 | 31,83 | 86,50 | 31,83 | 86,50 | 31,83 | 86,50 |
| NP 2010 | 31,18 | 28,43 | 91,18 | 26,34 | 84,48 | 26,34 | 84,48 | 26,34 | 84,48 |
| NP 2011 | 26,77 | 25,44 | 95,05 | 23,63 | 88,27 | 24,02 | 89,73 | 24,02 | 89,73 |
| NS 2011 | 0,81 | 0,63 | 78,09 | 0,62 | 76,63 | 0,62 | 76,63 | 0,62 | 76,63 |
| NP 2012 | 30,13 | 25,07 | 83,21 | 24,47 | 81,21 | 23,81 | 79,05 | 23,81 | 79,05 |
| NP 2013 | 11,58 | 10,93 | 94,38 | 10,89 | 94,01 | 10,40 | 89,77 | 10,40 | 89,77 |
| PI | 29,00 | 24,38 | 84,08 | 23,22 | 80,07 | 23,16 | 79,88 | 23,16 | 79,88 |
| PU | 35,08 | 35,08 | 100 | 34,08 | 97,14 | 34,08 | 97,14 | 34,08 | 97,14 |
|  |  |  |  |  |  |  |  |  |  |
| UKUPNO | 278,05 | 255,62 | 91,93 | 240,90 | 86,64 | 240,10 | 86,35 | 240,10 | 86,35 |

## KOMPONENTA II PROGRAMA IPA – PREKOGRANIČNA SURADNJA

U financijskom razdoblju 2007. – 2013. komponenta II programa IPA predstavlja važan doprinos aktivnostima regionalnoga razvoja, čiji je cilj potaknuti stvaranje prekograničnih mreža, partnerstava i razvoj zajedničkog prekograničnog djelovanja, te izgradnja kapaciteta JLP(R)S-a za upravljanje programima EU, kao i priprema za upravljanje budućim programima prekogranične suradnje unutar strukturnih fondova EU.

Kroz komponentu II programa IPA osigurana su sredstva za 3 vrste programa teritorijalne suradnje:

* Programi prekogranične suradnje sa susjednim državama članicama – programi sa Slovenijom, Mađarskom te IPA Jadranska prekogranična suradnja
* Programi prekogranične suradnje sa susjednim državama nečlanicama Europske unije – programi sa Srbijom, Bosnom i Hercegovinom i Crnom Gorom
* Programi transnacionalne suradnje – programi Jugoistočna Europa (*South-East Europe* SEE) i Mediteran (MED).

Operativnu strukturu za provedbu operativnih programa prekogranične suradnje sa susjednim državama nečlanicama EU čini MRRFEU koje je zaduženo za upravljanje programom.

Sredstva EU dodijeljena komponenti II programa IPA za razdoblje 2007. – 2013. iznose 17,52 milijuna eura.

Od početka korištenja programa do 30. lipnja 2020. ugovoreno je ukupno 17,22 milijuna eura, odnosno 98,27 % dodijeljenih sredstava. Korisnicima je ukupno isplaćeno 15,62 milijuna eura, odnosno 89,18 % dodijeljenih sredstava.

Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2020.uključuju programe:

Programi prekogranične suradnje sa susjednim državama članicama EU Mađarskom i Slovenijom zatvoreni su prije početka izvještajnog razdoblja, a program IPA Jadranska prekogranična suradnja nije zatvoren od strane Europske komisije do 30. lipnja 2020.

Programi prekogranične suradnje sa susjednim državama nečlanicama EU koji su u razdoblju od 1. siječnja do 30. lipnja 2020. bili u provedbi su program s Bosnom i Hercegovinom iz financijskih alokacija za 2012. i 2013. godinu, program sa Srbijom iz financijskih alokacija za 2012. i 2013. godinu te program s Crnom Gorom iz financijskih alokacija za 2012. i 2013. godinu.

Provedba svih programa transnacionalne suradnje – programi Jugoistočna Europa (South-East Europe SEE) i Mediteran (MED) je zaključena.

Tablica 29: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente[[26]](#footnote-27) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| HR-BIH | 7,00 | - | - | - | - | - | - | 0,005 | 0,08 |
| HR-CG | 3,00 | - | - | - | - | - | - | - | - |
| HR-SRB | 6,00 | - | - | - | - | - | - | 0,006 | 0,1 |
| SEE | 1,19 | - | - | - | - | - | - | - | - |
| MED | 0,33 |
|  |  |  |  |  |  |  |  |  |  |
| UKUPNO | 17,52 | - | - | - | - | - | - | 0,01 | 0,07 |

Tablica 30: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| HR-BIH | 7,00 | 6,98 | 99,73 | 6,38 | 91,14 | 6,23 | 88,94 | 6,23 | 88,94 |
| HR-CG | 3,00 | 3,00 | 99,88 | 2,67 | 88,88 | 2,59 | 86,34 | 2,59 | 86,34 |
| HR-SRB | 6,00 | 5,95 | 99,17 | 5,50 | 91,60 | 5,31 | 88,45 | 5,31 | 88,45 |
| SEE | 1,19 | 1,29 | 84,77 | 1,08 | 71,20 | 1,08 | 71,20 | 1,08 | 71,20 |
| MED | 0,33 |
|  |  |  |  |  |  |  |  |  |  |
| UKUPNO | 17,52 | 17,22 | 98,27 | 15,62 | 89,18 | 15,20 | 86,79 | 15,20 | 86,79 |

## KOMPONENTA V PROGRAMA IPA – RURALNI RAZVOJ

Sredstva EU dodijeljena komponenti V programa IPA (IPARD) za razdoblje 2007. – 2013. iznose 121,81 milijuna eura (182,92 milijuna eura prije automatskog opoziva).

Od početka korištenja programa do 30. lipnja 2020. ugovoreno je ukupno 106,62 milijuna eura, odnosno 87,52 % dodijeljenih sredstava. Korisnicima je ukupno isplaćeno 100,65 milijuna eura, odnosno 82,62 % dodijeljenih sredstava.

**Tablica** **31: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| M101 | 42,23 | 35,82 | 84,82 | 34,48 | 81,64 | 41,87 | 99,16 |  |  |
| M103 | 35,67 | 30,09 | 84,36 | 28,74 | 80,58 | 36,25 | 101,7 |
| M202 | 3,93 | 3,84 | 97,59 | 2,80 | 71,20 | 3,46 | 88,01 |
| M301 | 29,66 | 29,16 | 98,32 | 27,32 | 92,09 | 33,06 | 111,5 |
| M302 | 10,00 | 7,39 | 73,88 | 7,03 | 70,32 | 9,02 | 90,17 |
| TP | 0,32 | 0,32 | 100 | 0,29 | 89,01 | 0,59 | 180,6 |
|  |  |  |  |  |  |  |  |  |  |
| UKUPNO | 121,81 | 106,62 | 87,52 | 100,65 | 82,62 | 124,25 | 102,0 | 105,26 | 86,41 |

**Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 30. lipnja 2020. (sredstva EU, u postocima)**

## OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013.

Sredstva EU dodijeljena Operativnom programu za ribarstvo za razdoblje 2007. – 2013. iznose 8,7 milijuna eura dok nacionalno sufinanciranje iznosi 2,9 milijuna eura, čime ukupna vrijednost Operativnog programa za ribarstvo iznosi 11,6 milijuna eura.

Sukladno Ugovoru o pristupanju RH u EU, na provedbu Operativnoga programa za ribarstvo primijenjeno je pravilo ,,N+2", te u izvještajnom razdoblju nije bilo provedbe Operativnog programa u smislu ugovaranja i plaćanja izdataka korisnicima. Također, aktivnosti za zatvaranje Operativnog programa za ribarstvo provedena su u prethodnom izvještajnom razdoblju te je nastavno na navedeno u ovom razdoblju EK provodila postupke na temelju dostavljene dokumentacije. Uzimajući u obzir da je do kraja 2016. ukupni iznos doznačenih sredstava od EK (predujam i međuplaćanja), premašio 95 % ukupnog doprinosa Europskog fonda za ribarstvo (EFR) za Operativni program, u skladu s odredbama članka 79. Uredbe Vijeća (EZ) br. 1198/2006 o EFR-u, u izvještajnom razdoblje nije bilo doznačenih sredstava od strane EK za ovjerene izdatke na temelju Završnog zahtjeva za plaćanje.

Republika Hrvatska je provedbom Operativnog programa iskoristila oko 7,9 milijuna eura iz EFR-a, što predstavlja preko 90 % dodijeljenih sredstava. Navedeni podaci od početka provedbe do 31. prosinca 2018., ujedno podrazumijevaju i konačne podatke o provedbi Operativnog programa.

**Tablica 32: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Prioritetna os | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |  |
|  |  |  |  |  |  |  |  |  |  |  |
| PO 1 | 4,51 | 4,34 | 96,23 | 4,32 | 95,79 | 4,36 | 96,67 | 4,73 | 104,9 |  |
| PO 2 | 3,76 | 3,76 | 100 | 3,38 | 89,89 | 3,41 | 90,69 | 3,44 | 91,55 |  |
| PO 5 | 0,44 | 0,10 | 22,73 | 0,10 | 22,73 | 0,10 | 22,73 | 0,11 | 25,06 |  |
|  |  |  |  |  |  |  |  |  |  |  |
| UKUPNO | 8,70 | 8,20 | 94,25 | 7,80 | 89,66 | 7,87 | 90,46 | 8,28 | 95,20 |  |

## 4.9. NAUČENE LEKCIJE

OPERATIVNI PROGRAM „ZAŠTITA OKOLIŠA“

Operativni program Zaštita okoliša 2007.-2013. je nakon provedbe plana za ubrzanje apsorpcije proveden uspješno. Provedbom ovog programa sva uključena tijela iz sustava upravljanja i kontrole stekla su vrijedno iskustvo koje je korišteno za uspješniju provedbu operativnog programa iz novog financijskog razdoblja 2014. – 2020. Također za provedbu velikih infrastrukturnih projekata od pripremne faze pa do same provedbe ključnim se pokazala važnost dobre koordinacije i suradnje s Korisnikom, u cilju rješavanja različitih administrativnih problema vezanih uz imovinsko-pravne i izdavanje dozvola. Također, jedna od naučenih lekcija je i važnost pripreme većeg broja malih projekata, koji se mogu brzo ugovoriti te imaju kraću provedbu, budući da oni pozitivno djeluju na apsorpciju na razini cijelog operativnog programa te umanjuju negativan utjecaj kašnjenja koji se eventualno pojavljuju u provedbi na infrastrukturnim projektima velike vrijednosti.

OPERATIVNI PROGRAM „REGIONALNA KONKURENTNOST“

U okviru Operativnog programa Regionalna konkurentnost, MRRFEU je u ulozi UT-a na zahtjev PT2 organizirao *ad hoc* panele u postupku utvrđivanja nepravilnosti koji zahtijevaju razmjenu stavova i iskustava, a u svrhu ujednačavanja prakse na razini sustava koja za cilj ima otklanjanje nedosljednosti u postupanju tijela u sustavu upravljanja i kontrole te očuvanje povjerenja u sustav.

OPERATIVNI PROGRAM „RAZVOJ LJUDSKIH POTENCIJALA“

Provedba Operativnog programa Razvoj ljudskih potencijala završila je s vrlo visokim stupnjem iskorištenosti sredstava od 98,03%. Tijekom provedbe u financijskom razdoblju 2007.-2013. godina Upravljačko tijelo kao i posrednička tijela stekla su značajno opće iskustvo u provedbi. Tijela koja su bila uključena u provedbu ovog Operativnog programa uključena su i u financijsko razdoblje 2014.-2020. i Operativni program Učinkoviti ljudski potencijali što je uvelike olakšalo prilagodbu kada su se pojedina pravila značajnije promijenila.

KOMPONENTA V PROGRAMA IPA – RURALNI RAZVOJ

Najveći udio prijava u Mjeri 101 bio je u sektoru voća i povrća i to 50%, a slijedi sektor žitarica i uljarica. U Mjeri 103 najveći udio prijava bio je u sektoru prerade voća i povrća i to 33%, slijedi sektor ribarstva (21%), vinarstva (18%) te sektor mesa (17%). Iako je u sektoru prerade mesa te u sektoru ribarstva bilo znatno manje zaprimljenih prijava od sektora voća i povrća, uočen je njihov veliki udio u ukupno zaprimljenom iznosu tražene potpore. U Mjeri 301 najveći je interes iskazan za sektor sustava kanalizacije i pročišćavanja otpadnih voda. Na posljednjem natječaju za Mjeru 302 zaprimljeno je preko 70 % ukupnog broja prijava ove mjere, a sektor ruralnog turizma se pokazao najpopularnijim.

Provedbu Mjere 202 moguće je ocijeniti umjereno uspješnom, s obzirom na kašnjenje u početku provedbe mjere i nemogućnosti provedbe projekata iz lokalne razvojne strategije, koje se nastojalo ublažiti edukacijskim aktivnostima UT-a i omogućavanjem tromjesečne isplate sredstava.

Završno izvješće o provedbi IPARD programa 2007.-2013. u Republici Hrvatskoj navodi ključne zaključke na razini programa:

* Ukupno isplaćena sredstva i ukupni volumen ugovorenih prijava potrebno je promatrati u kontekstu zahtjevnog i dugotrajnog postupka akreditacije IPARD-a (prva plaćanja zabilježena su 2010. godine), što predstavlja znatno ograničenje u korištenju sredstava.
* Dodatno, kašnjenje u prijenosu ovlasti za Tehničku pomoć također je imalo utjecaja na provedbu programa, odnosno Upravljačko tijelo je moralo pronaći druge održive izvore financiranja. Inicijalna EU sredstva predviđena u Programu za Tehničku pomoć (prema 8. izmjenama programskog dokumenta) čine manje od 1 % (0,3 milijuna eura) od ukupno predviđenih sredstava od 124,8 milijuna eura te se stoga smatra da je Tehnička pomoć imala samo ograničen učinak na izgradnju institucionalnih kapaciteta, podršku promotivnim aktivnostima, itd.
* Također, moguće je opaziti kako je broj odbijenih projektnih prijava bio najveći u inicijalnim pozivima na dostavu projektnih prijedloga te da su te brojke pokazale trend smanjivanja prema kraju programskog razdoblja. Navedeni trend moguće je povezati s procesom učenja koji se odvijao na razini korisnika, a koji indicira da su aktivnosti u okviru IPARD-a uspjele u određenoj mjeri ojačati svijest i kapacitet ciljnih skupina.
* Ukupno, IPARD program Republike Hrvatske 2007. – 2013. moguće je ocijeniti umjereno uspješnim u ostvarivanju svog punog potencijala, u smislu apsorpcije dostupnih EU sredstava te u postizanju ciljeva postavljenih i prikazanih u programskom dokumentu.

Kroz sve godine provedbe, negativni učinci na razinu apsorpcije ublažavali su se promidžbenim aktivnostima, održavanim sastancima/radionicama sa konzultantima s ciljem što bolje pripreme projektne dokumentacije potrebne za prijavu na natječaj i podnošenje Zahtjeva za isplatu.

OPR je bio ograničen opsegom, iznosom alokacije i vremenom provedbe te je provedba predstavljala svojevrsnu pripremu za programsko razdoblje 2014.-2020. Slijedom toga, postavljeni su temelji za provedbu u kontekstu sustava upravljanja i kontrole te jačanja administrativnih kapaciteta korisnika.

# **NEPRAVILNOSTI**

U razdoblju od drugog tromjesečja 2008. do drugog tromjesečja 2020. Europskom uredu za borbu protiv prijevara (OLAF) prijavljeno[[27]](#footnote-28) je 425 slučajeva nepravilnosti, od kojih je zatvoreno njih 305 (71,8% ukupnih zatvorenih nepravilnosti)[[28]](#footnote-29). Iznos nepravilnosti koji se odnosi na te slučajeve čini otprilike 49,7 milijuna eura, od čega je Europskoj komisiji ovjereno 34,5 milijuna eura (70,9% ukupnog iznosa nepravilnosti).

Nepravilnosti prijavljene OLAF-u prema programskim razdobljima izražene brojčano i vrijednosno prikazane su na Grafikonu 12.

**Grafikon 12: Nepravilnosti prijavljene OLAF-u u razdoblju od II. tromjesečja 2008. do II. tromjesečja 2020. prema programskim razdobljima, te iznosi prijavljenih nepravilnosti**



*Izvor: Elektronički sustav za izvještavanje o nepravilnostima (Irregularity Management System, IMS), zaključno s 08.09.2020.*

Vezano uz Grafikon 12, potrebno je navesti da na broj utvrđenih nepravilnosti, između ostalog, utječe broj projekata u provedbi i iznos potraživanih i ovjerenih troškova. S obzirom da je broj projekata u provedbi i iznos potraživanja u okviru programskog razdoblja 2014.-2020. veći nego u prethodnim programskim razdobljima, najveći broj i iznos utvrđen nepravilnosti odnosi se upravo na to programsko razdoblje. S druge strane, znatno usporava porast broja utvrđenih nepravilnosti i s njima povezanih iznosa, koji se odnose na programsko razdoblje 2007.-2013.

U izvještajnom razdoblju (1. siječnja - 30. lipnja 2020.) Europskom uredu za borbu protiv prijevara prijavljeno je 20 novih slučajeva utvrđenih nepravilnosti. Od toga se 5 slučajeva odnosi na programsko razdoblje 2007.-2013., a preostalih 15 slučajeva odnosilo se na programsko razdoblje 2014.-2020., što je i očekivano s obzirom na programski ciklus. Znatno manji broj prijavljenih nepravilnosti u odnosu na prethodno izvještajno razdoblje moguće je objasniti usporavanjem svih aktivnosti zbog krize uzrokovane bolešću COVID-19.

Financijski iznos nepravilnosti za te nove slučajeve je 1,37 milijuna eura, od čega je 1,04 milijuna eura ovjereno Europskoj komisiji. Među navedenim slučajevima, 5 slučajeva je ujedno i zatvoreno, slijedom čega je izvršen povrat EK-u u iznosu od 121 tisuća eura[[29]](#footnote-30).

Broj i iznos nepravilnosti prijavljenih Europskom uredu za borbu protiv prijevara (OLAF) u izvještajnom razdoblju prema fondovima prikazan je u Tablici 33.

Tablica 33: Broj i iznos nepravilnosti prijavljenih OLAF-u u izvještajnom razdoblju, prema fondovima



*Izvor: Elektronički sustav za izvještavanje o nepravilnostima (Irregularity Management System, IMS), zaključno s 08.09.2020.*

Vezano uz vrste nepravilnosti prijavljenih u izvještajnom razdoblju, u korištenju Europskog fonda za regionalni razvoj najzastupljenije su nepravilnosti slijedom povrede pravila vezanih uz javnu nabavu (81,8%). Te nepravilnosti uključuju sljedeće slučajeve:

* Korisnik je u okviru dokumentacije za nadmetanje propisao protupravne, odnosno diskriminirajuće kriterije odabira

(*Na primjer,* *korisnik je kao dokaz tehničke i stručne sposobnosti ponuditelja propisao „životopis glavnog inženjera građevinarstva“, što nije u skladu sa Zakonom o poslovima i djelatnostima prostornog uređenja i gradnje;*

*Jamstveni rok za konstrukciju i solidnost građevine propisan je u minimumu koji je upola niži od roka određenog Zakonom o obveznim odnosima;*

*Korisnik je kao dokaz pravne i poslovne sposobnosti ponuditelja u Dokumentaciji za nadmetanje propisao dostavljanje dokaza za registriranu djelatnost u vezi s predmetom nabave, dok je za dokazivanje postojanja pravne i poslovne sposobnosti subjekta dostatan upis u sudski, obrtni, strukovni ili odgovarajući registar države sjedišta gospodarskog subjekta. Nametanjem takvog uvjeta postrožuju se uvjeti te stvaraju neopravdane prepreke nadmetanju. Učinak navedenog je ograničavanje tržišnog natjecanja onemogućavanjem sudjelovanja ponuditelja koji ne zadovoljavaju prekomjerno postavljen zahtjev;*

*Korisnik je kao uvjet sposobnosti propisao suglasnost Ministarstva graditeljstva i prostornog uređenja za započinjanje obavljanja djelatnosti građenja te posjedovanje suglasnosti za obavljanje stručnih geodetskih poslova. Naime, odabrani ponuditelj mora imati ispunjeni navedeni uvjet u trenutku sklapanja ugovora o nabavi i započinjanja izvršenja radova, dok traženje ispunjenja istih u trenutku podnošenja ponude predstavlja otežavajuću okolnost koja neopravdano onemogućava strane ponuditelje da sudjeluju u postupku nabave;*

*Korisnik je propisao uvjet da ponuditelji obiđu lokaciju izvođenja radova najkasnije u roku od 5 dana od dana objave Obavijesti o nabavi i Dokumentacije za nadmetanje s pripadajućim prilozima i to isključivo uz prethodnu najavu i uz prisutnost Naručitelja. Propisivanjem navedene odredbe potencijalni ponuditelji, koji zbog svoje udaljenosti ili drugih razloga nisu bili u mogućnosti obaviti obilazak prije podnošenja ponude ili im je takav obilazak nepotrebno uzrokovao dodatni trošak, stavljeni su u neravnopravan položaj*);

* Korisnik je odabrao ponudu koja nije u skladu s uvjetima sposobnosti propisanima u dokumentaciji za nadmetanje (na primjer, raspoloživi stručnjak (glavni inženjer) nije imao propisane minimalne kvalifikacije (stručnu spremu));
* Izmjene uvjeta propisanih dokumentacijom za nadmetanje /ugovorom o nabavi

(*Na primjer, kašnjenje u dostavi bankarske garancije. Naime,* *svrha predmetne garancije je da osigura zaštitu korisniku u slučaju da izvoditelj povrijedi obveze preuzete ugovorom o nabavi, i to u slučaju da ih ne ispuni na vrijeme i na način kako se obvezao. Kašnjenje u dostavi garancije/jamstva ili promjene drugih uvjeta (vrste jamstva, iznos jamstva, rok trajanja jamstva,…) dovode do izmjene uvjeta propisanih dokumentacijom za nadmetanje /ugovorom o nabavi, što uzrokuje situaciju da ostali potencijalni ponuditelji nisu imali saznanja da su takve izmjene/odstupanja dopuštena, a što je moglo biti od bitnog utjecaja na njihovu odluku da se jave kao ponuditelji za predmetnu nabavu. Isto tako, ove vrste izmjena propisanih uvjeta mogu predstavljati i narušavanje ekonomske ravnoteže u korist odabranog ponuditelja, i to kroz činjenicu da je odabrani ponuditelj mogao određenim novčanim sredstvima raspolagati dulje / u većem iznosu / na drugačiji način nego je to bilo predviđeno dokumentacijom za nadmetanje / ugovorom o nabavi;*

*Rok za izvršenje radova definiran u ugovoru bio je duži nego onaj naveden u Dokumentaciji za nadmetanje. Produljenjem roka za izvršenje radova u odnosu na rok koji je naveden u Dokumentaciji za nadmetanje nastale su bitne izmjene ugovora (rok izvršenja) s kojima ostali ponuditelji nisu bili upoznati. U skladu s navedenim, izmjena elemenata ugovora mogla je imati utjecaj na cijenu ponuda, a time i na ishod procedure javne nabave*).

U korištenju Europskog poljoprivrednog fonda za ruralni razvoj, u jednom slučaju Korisniku je isplaćena potpora u višem iznosu nego na koji ima pravo s obzirom na uvjete prihvatljivosti za potporu; u tri slučaja Korisnik je podnio Zahtjev za odustajanjem od potpore/isplate nakon što mu je isplaćen dio potpore, a u jednom slučaju Korisnik nije poštovao rok za dostavu dokumentacije (*dostava završnog Zahtjeva za isplatu potpore i Izvješća o iskorištenju predujma za tekuću financijsku godinu nakon propisanog roka*).

U korištenju Europskog fonda za pomorstvo i ribarstvo u izvještajnom razdoblju zastupljene su bile nepravilnosti slijedom pogrešnog izračuna potpore koje je utvrdila Europska komisija tijekom revizije sustava (*Upravljačko tijelo za Europski fond za pomorstvo i ribarstvo 2014. – 2020. je na pogrešan način provelo izračun potpore. Naime, iznos potpore dodijeljene za mjeru bilo je potrebno oduzeti od stvarnog iznosa potpora izračunatog nakon primjene praga najvišeg iznosa potpore, a ne prije primjene toga praga*.)

Vezano uz način otkrivanja nepravilnosti prijavljenih Europskom uredu za borbu protiv prijevara u izvještajnim razdoblju, u okviru Europskog fonda za regionalni razvoj nepravilnosti su u 81,1% slučajeva utvrđene na temelju nalaza vanjske revizije (Agencija za reviziju sustava provedbe programa EU-a (ARPA) i AESA Hungary Ltd.[[30]](#footnote-31)), a u 18,1% slučajeva nepravilnosti je utvrdilo Upravljačko tijelo tijekom provjera na razini sustava.

U okviru Europskog poljoprivrednog fonda za ruralni razvoj sve nepravilnosti utvrđene su tijekom provedbe administrativne kontrole.

U okviru Europskog fonda za pomorstvo i ribarstvo sve nepravilnosti utvrđene su na temelju nalaza revizije Europske komisije.

MRRFEU je u ulozi Upravljačkog tijela za Operativne programe „Regionalna konkurentnost 2007.-2013.“ i „Konkurentnost i kohezija 2014.-2020.“ osnovalo Mrežu za upravljanje nepravilnostima s ciljem sprječavanja nepravilnosti, razmjene dobre i loše prakse u postupanju u pogledu nepravilnosti te izvještavanju i praćenju postupanja po utvrđenim nepravilnostima na razini navedenih operativnih programa. Na sastancima Mreže za upravljanje nepravilnostima sudjeluju predstavnici tijela sustava upravljanja i kontrole navedenih operativnih programa i predstavnici Službe za suzbijanje nepravilnosti i prijevara.

# JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA

Ministarstvo regionalnoga razvoja i fondova Europske unije kao tijelo nadležno za sveukupnu koordinaciju sustava upravljanja i kontrole korištenja ESI fondova redovno prati stanje administrativnih kapaciteta u sustavu, uključujući i podatke proizašle iz analiza radne opterećenosti te o broju osoba koje je potrebno dodatno zaposliti na razini svakog tijela zasebno te ukupnog broja potrebnih osoba, o čemu redovno izvještava Vladu Republike Hrvatske te dodatno i Ministarstvo uprave.

Prema podacima Ministarstva regionalnoga razvoja i fondova Europske unije, koji se redovito, na mjesečnoj osnovi, prikupljaju od upravljačkih tijela (operativnih) programa, na dan 30. lipnja 2020., u sustavu upravljanja i kontrole **Operativnog programa Konkurentnost i kohezija s ITU gradovima** zaposleno je ukupno 1105 službenika**,** odnosno 18 više nego na dan 31. prosinca 2019. što predstavlja 74 % potrebasukladno analizi radne opterećenosti za 2020. godinu (1488).U sustavu upravljanja i kontrole **Operativnog programa Učinkoviti ljudski potencijali** na isti dan zaposleno je ukupno 494 službenika**,** odnosno 14 više nego na dan 31. prosinca 2019. što predstavlja 61 % potreba sukladno analizi radne opterećenosti za 2020. godinu (815). U sustavu upravljanja i kontrole **Programa ruralnog razvoja**, zaposleno je ukupno 498 službenika, odnosno 10 više nego na dan 31. prosinca 2019. što predstavlja 89 % potreba sukladno analizi radne opterećenosti za 2019. godinu[[31]](#footnote-32) (558), dok je u sustavu upravljanja i kontrole **Operativnog programa za pomorstvo i ribarstvo** zaposleno ukupno 59 službenika, odnosno 7 više nego na dan 31. prosinca 2019., što predstavlja 75 % potreba sukladno analizi radne opterećenosti za 2019. godinu[[32]](#footnote-33) (78).

U odnosu na pitanje administrativnih kapaciteta, Ministarstvo regionalnoga razvoja i fondova Europske unije, također kao Upravljačko tijelo Operativnog programa „Konkurentnost i kohezija“ odabrano je za sudjelovanje u pilot projektu Frontloading administrative capacity building for post 2020, kojeg provodi Glavna uprava za regionalnu i urbanu politiku Europske komisije (EK -DG REGIO) u suradnji s Organizacijom za ekonomsku suradnju i razvoj (OECD). Svrha projekta je pravovremena priprema te jačanje administrativnih kapaciteta za novo financijsko razdoblje 2021.-2027. U prvoj fazi projekta, provedenoj u 2018.-2019. godini, kroz sveobuhvatnu analizu dokumenata i dostupnih alata, te uz sudjelovanje i doprinos širokog kruga dionika putem višestrukih intervjua i radionica, provedena je dijagnoza jakih strana, slabosti i prilika za razvoj. Temeljem prikupljenih informacija, izrađen je akcijski plan („roadmap“), koji sadrži plan aktivnosti i mjera usmjerenih na rješavanje prethodno definiranih izazova s kojima se sustav upravljanja EU fondovima (OPKK) susreće u područjima upravljanja i razvoja ljudskih potencijala i organizacijskog menadžmenta, institucionalnog okvira i organizacijske strukture sustava, strateškog planiranja i programiranja te vezano uz opći regulatorni okvir. Kako kontinuirano jačanje administrativnih kapaciteta ima izravan utjecaj na uspješnost apsorpcije sredstava EU fondova dostupnih Republici Hrvatskoj, poseban je naglasak stavljen na pripremu sustava i ljudskih resursa za novo financijsko razdoblje. U drugoj fazi projekta koja je trenutno u provedbi (u 2020.-2021.), uz potporu EK i stručnjaka OECD-a bit će proveden određeni broj mjera iz akcijskog plana koje je Upravljačko tijelo utvrdilo kao prioritetne.

Kada je riječ o stanju administrativnih kapaciteta u sustavu upravljanja i kontrole, i dalje je potrebno raditi na jačanju kapaciteta, uvažavajući činjenicu da se sustav jačao kvantitativno te je pri tome, uvažavajući specifičnost područja, vrlo izazovno osigurati osoblje s prethodnim potrebnim znanjima i iskustvom, zbog čega se planiraju i provode aktivnosti kao što su edukacije na razne teme u bitnim područjima i specijaliziranje za posebna područja rada na EU fondovima. Također, nastavlja se i jačanje administrativnih kapaciteta korisnika, provođenjem potrebnih edukacija za pripremu i provedbu projekata.

Dodatno, Ministarstvo regionalnoga razvoja i fondova Europske unije u svojstvu Koordinacijskog tijela, u navedenom izvještajnom razdoblju započelo je s pripremnim aktivnostima za uspostavu institucionalnog okvira za EU fondova u novom financijskom razdoblju, ali i za sustavno jačanje kapaciteta institucionalnog okvira. Navedene aktivnosti trebale bi se operacionalizirati u drugoj polovini 2020. god ine te prvoj polovini 2021. godine.

# ZAKLJUČAK

Iz EU fondova za razdoblje 2014. – 2020. u RH je tijekom izvještajnog razdoblja ukupno ugovoreno 1,25 milijardi eura, a plaćanja izvršena prema krajnjim korisnicima iznose 677,59 milijuna eura. Do 30. lipnja 2020. ukupno je ugovoreno 10,24 milijardi eura što iznosi 95,43 % od ukupno dodijeljenih sredstava u iznosu od 10,73 milijardi eura. Ukupna plaćanja iznose 3,99 milijardi eura odnosno 37,17 % od ukupno dodijeljenih sredstava.

U okviru OPKK-a tijekom izvještajnog razdoblja ugovoreno je 893,81 milijuna eura, a plaćeno 354,49 milijuna eura. Ukupno od početka provedbe do 30. lipnja 2020. ugovoreno je 102,56 %, a plaćeno 31,39 % dodijeljenih sredstava.

U okviru OPULJP-a tijekom izvještajnog razdoblja ugovoreno je 146,52 milijuna eura, a plaćeno 73,70 milijuna eura. Ukupno od početka provedbe do 30. lipnja 2020. ugovoreno je 81,80 % sredstava, dok je plaćeno 37,46 % dodijeljenih sredstava.

U okviru PRR-a tijekom izvještajnog razdoblja ugovoreno je 178,49 milijuna eura, a plaćeno 240,58 milijuna eura. Ukupno od početka provedbe do 30. lipnja 2020. ugovoreno je 86,02 %, a plaćeno 57,21 % dodijeljenih sredstava.

U okviru OPPiR-a tijekom izvještajnog razdoblja ugovoreno je 31,67 milijuna eura, a plaćeno je 8,82 milijuna eura. Ukupno od početka provedbe do 30. lipnja 2020. ugovoreno je 65,69 %, dok je plaćeno 30,76 % dodijeljenih sredstava.

Iz EU fondova za razdoblje 2007. – 2013. u RH tijekom izvještajnog razdoblja nije bilo novo ugovorenih sredstava, dok plaćena sredstava krajnjim korisnicima iznose -0,33 milijuna eura. Do 30. lipnja 2020. ukupno je ugovoreno 1,27 milijardi eura, odnosno 99,70 % dodijeljenih sredstava. Istovremeno je korisnicima isplaćeno 1,13 milijardi eura, odnosno 88,56 % dodijeljenih sredstava.

# Kratice

|  |  |
| --- | --- |
| AFCOS | Sustav za suzbijanje nepravilnosti i prijevara ([*Anti-Fraud Coordination Service*](https://ec.europa.eu/anti-fraud/media-corner/events/12-05-2016/anti-fraud-coordination-service-afcos-seminar_en)) |
| ARPA | Agencija za reviziju sustava provedbe programa Europske unije |
| EFPR | Europski fond za pomorstvo i ribarstvo |
| EFR | Europski fond za ribarstvo |
| EFRR | Europski fond za regionalni razvoj |
| EK | Europska komisija |
| EPFRR | Europski poljoprivredni fond za ruralni razvoj |
| ESF | Europski socijalni fond |
| ESI fondovi | europski strukturni i investicijski fondovi |
| ESPON | Europska mreža za praćenje prostornog razvoja (*European Observation Network, Territorial Development and Cohesion*) |
| EU | Europska unija |
| FEAD | Fond europske pomoći za najpotrebitije |
| HAMAG – BICRO | Hrvatska agencije za malo gospodarstvo, inovacije i investicije |
| IAKS | Integrirani administrativni i kontrolni sustav |
| IKT | informacijsko komunikacijska tehnologija |
| IMS | Informatički sustav za upravljanje nepravilnostima (*Irregularity Managemet System*) |
| IPA | Instrument pretpristupne pomoći |
| IPARD | Instrument pretpristupne pomoći za ruralni razvoj (*Instrument for Pre-Accession Assistance for Rural Development*) |
| IZM | Inicijative za zapošljavanje mladih |
| JLP(R)S | jedinice lokalne i područne (regionalne) samouprave |
| KF | Kohezijski fond |
| MDOMSP | Ministarstvo za demografiju, obitelj, mlade i socijalnu politiku |
| MFIN | Ministarstvo financija |
| MPGDUI | Ministarstvo prostornog uređenja, graditeljstva i državne imovine |
| MGOR | Ministarstvo gospodarstva i održivog razvoja |
| MMPI | Ministarstvo mora, prometa i infrastrukture |
| MPOLJ | Ministarstvo poljoprivrede |
| MRMOSP | Ministarstvo rada, mirovinskoga sustava, obitelji i socijalne politike |
| MRRFEU | Ministarstvo regionalnoga razvoja i fondova Europske unije |
| MSP | malo i srednje poduzetništvo (poduzeće) |
| MU | Ministarstvo pravosuđa i uprave |
|  |  |
| MZO | Ministarstvo znanosti i obrazovanja |
| NGN | mreža sljedeće generacije |
| OLAF | Europski ured za borbu protiv prijevara |
| ONP | Okvirni nacionalni program za razvoj infrastrukture širokopojasnog pristupa |
| OPFEAD | Operativni program za hranu i/ili osnovnu materijalnu pomoć 2014. – 2020. |
| OPKK | Operativni program „Konkurentnost i kohezija“ 2014. – 2020. |
| OPP | Operativni program „Promet“ 2007 – 2013. |
| OPPiR | Operativni program za pomorstvo i ribarstvo 2014. – 2020 |
| OPRK | Operativni program „Regionalna konkurentnost“ 2007 – 2013. |
| OPRLJP | Operativni program „Razvoj ljudskih potencijala“ 2007. – 2013. |
| OPULJP | Operativni program „Učinkoviti ljudski potencijali“ 2014. – 2020. |
| OPZOOPR | Operativni program „Zaštita okoliša“ 2017. – 2013.Operativni program za ribarstvo 2007. – 2013. |
| OzP | Odbor za praćenje |
| PI | Prijelazni instrument |
| PRR | Program ruralnog razvoja Republike Hrvatske 2014. – 2020. |
| PT1 | Posredničko tijelo razine 1 |
| PT2 | Posredničko tijelo razine 2 |
| RH | Republika Hrvatska |
| SAFU | Središnja agencija za financiranje i ugovaranje programa i projekata Europske unije |
| SSNIP | Služba za suzbijanje nepravilnosti i prijevara |
| SUK | Sustav upravljanja i kontrole |
| TO | Tijelo za ovjeravanje |
| TR | Tijelo za reviziju |
| UT | Upravljačko tijelo |
| UzUVRH | Ured za udruge Vlade Republike Hrvatske |
| VRH | Vlada Republike Hrvatske |
| ZNS | Zahtjev za nadoknadom sredstava |

# Popis grafikona

[Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 30. lipnja 2020. (sredstva EU, u postocima) 12](#_Toc62547423)

[Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2020. (sredstva EU, u postocima) 18](#_Toc62547424)

[Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 30. lipnja 2020. (sredstva EU, u postocima) 23](#_Toc62547425)

[Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2020. (sredstva EU, u postocima) 28](#_Toc62547426)

[Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 30. lipnja 2020. (sredstva EU, u postocima) 45](#_Toc62547427)

[Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 30. lipnja 2020. (sredstva EU, u postocima) 47](#_Toc62547428)

[Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 30. lipnja 2020. (sredstva EU, u postocima) 48](#_Toc62547429)

[Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2020. (sredstva EU, u postocima) 50](#_Toc62547430)

[Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2020. (sredstva EU, u postocima) 51](#_Toc62547431)

[Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ (sredstva EU, u postocima) 53](#_Toc62547432)

[Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 30. lipnja 2020. (sredstva EU, u postocima) 59](#_Toc62547433)

[Grafikon 12: Nepravilnosti prijavljene OLAF-u u razdoblju od II. tromjesečja 2008. do II. tromjesečja 2020. prema programskim razdobljima, te iznosi prijavljenih nepravilnosti 63](#_Toc62547434)

# Popis tablica

[Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 5](#_Toc62547488)

[Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 6](#_Toc62547489)

[Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura) 6](#_Toc62547490)

[Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 7](#_Toc62547491)

[Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 8](#_Toc62547492)

[Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura) 8](#_Toc62547493)

[Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2020. (bespovratna sredstva) 9](#_Toc62547494)

[Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 10](#_Toc62547495)

[Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 11](#_Toc62547496)

[Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2020. (bespovratna sredstva) 15](#_Toc62547497)

[Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 16](#_Toc62547498)

[Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 17](#_Toc62547499)

[Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. siječnja do 30. lipnja 2020. (bespovratna sredstva) 20](#_Toc62547500)

[Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 21](#_Toc62547501)

[Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 22](#_Toc62547502)

[Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2020. (bespovratna sredstva). 26](#_Toc62547503)

[Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 27](#_Toc62547504)

[Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 27](#_Toc62547505)

[Tablica 19: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2020. (bespovratna sredstva, u eurima) 29](#_Toc62547506)

[Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 30](#_Toc62547507)

[Tablica 21: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 30](#_Toc62547508)

[Tablica 22: Financijski pokazatelji statusa provedbe Operativnog programa „Promet“ u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 44](#_Toc62547509)

[Tablica 23: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 44](#_Toc62547510)

[Tablica 24: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 46](#_Toc62547511)

[Tablica 25: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 49](#_Toc62547512)

[Tablica 26: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do zatvaranja programa 2018. (sredstva EU, u milijunima eura i postocima od dodijeljenih sredstava) 52](#_Toc62547513)

[Tablica 27: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 54](#_Toc62547514)

[Tablica 28: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 55](#_Toc62547515)

[Tablica 29: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2020. (sredstva EU, u milijunima eura i postocima od dodijeljenih sredstava) 57](#_Toc62547516)

[Tablica 30: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 57](#_Toc62547517)

[Tablica 31: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 30. lipnja 2020. (sredstva EU, u milijunima eura i postocima od dodijeljenih sredstava) 58](#_Toc62547518)

[Tablica 32: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 30. lipnja 2020. (sredstva EU, u milijunima eura i postocima od dodijeljenih sredstava) 60](#_Toc62547519)

[Tablica 33: Broj i iznos nepravilnosti prijavljenih OLAF-u u izvještajnom razdoblju, prema fondovima 64](#_Toc62547520)

1. OPKK – Operativni program Konkurentnost i kohezija; OPULJP – Operativni program Učinkoviti ljudski potencijali; PRR – Program ruralnog razvoja; OPPiR – Operativni program za pomorstvo i ribarstvo. [↑](#footnote-ref-2)
2. Vrijednost indeksa na 31.12.2019. iznosi 100. [↑](#footnote-ref-3)
3. U slučaju OPPiR sredstva alocirana za 2014. godinu se pribrajaju sredstvima za 2015. godinu te n+3 godina obuhvaća ovjeravanje ukupnih sredstava alociranih za 2014. i 2015. godinu. [↑](#footnote-ref-4)
4. Sredstva alocirana za n godinu moraju se potrošiti najkasnije tri godine nakon n godine. S obzirom da je zadnja godina ovog financijskog razdoblja 2013. godina, sredstva su bila raspoloživa do 31. prosinca 2016. Iznimno, za OPR se primjenjuje pravilo n+2 te su sredstva bila raspoloživa do 31. prosinca 2015. [↑](#footnote-ref-5)
5. OPP – Operativni program Promet; OPZO – Operativni program Zaštita okoliša; OPRK – Operativni program Regionalna konkurentnost; OPRLJP – Operativni program Razvoj ljudskih potencijala. [↑](#footnote-ref-6)
6. Obuhvaća Nacionalni program, Nuklearnu sigurnost, članarine za programe Unije te Prijelazni instrument. [↑](#footnote-ref-7)
7. Obuhvaća programe prekogranične suradnje s državama nečlanicama Europske unije za godišnje alokacije 2007. – 2013. i Transnacionalne programe za godišnje alokacije 2007. – 2009. [↑](#footnote-ref-8)
8. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-9)
9. Prioritetna os 1: Jačanje gospodarstva primjenom istraživanja i inovacija; Prioritetna os 2: Korištenje informacijske i komunikacijske tehnologije; Prioritetna os 3: Poslovna konkurentnost; Prioritetna os 4: Promicanje energetske učinkovitosti i obnovljivih izvora energije; Prioritetna os 5: Klimatske promjene i upravljanje rizicima; Prioritetna os 6: Zaštita okoliša i održivost resursa; Prioritetna os 7: Povezanost i mobilnost; Prioritetna os 8: Socijalno uključivanje i zdravlje; Prioritetna os 9: Obrazovanje, vještine i cjeloživotno učenje; Prioritetna os 10: Tehnička pomoć. [↑](#footnote-ref-10)
10. Prioritetna os 1: Visoka zapošljivost i mobilnost radne snage; Prioritetna os 2: Socijalno uključivanje; Prioritetna os 3: Obrazovanje i cjeloživotno učenje; Prioritetna os 4: Dobro upravljanje; Prioritetna os 5: Tehnička pomoć. [↑](#footnote-ref-11)
11. Ne obuhvaća mjere 1, 2, 10, 11, 13, 14 (IAKS), 17, 18 i 20 – otvoreni postupci dodjele/pozivi. [↑](#footnote-ref-12)
12. Bez mjera 1, 2, 17, 18 i 20 te IAKS mjera. [↑](#footnote-ref-13)
13. M 1: Prenošenje znanja i informiranja, M 2: Savjetodavne službe, službe za upravljanje poljoprivrednim gospodarstvom i pomoć poljoprivrednim gospodarstvima, M 3: Sustavi kvalitete za poljoprivredne proizvode i hranu, M 4: Ulaganja u fizičku imovinu, M 5: Obnavljanje poljoprivrednog proizvodnog potencijala narušenog elementarnim nepogodama i katastrofalnim događajima te uvođenje odgovarajućih preventivnih aktivnosti, M 6: Razvoj poljoprivrednih gospodarstava i poslovanja, M 7: Temeljne usluge i obnova sela u ruralnim područjima, M 8: Ulaganja u razvoj šumskih područja i poboljšanje održivosti šuma, M 9: Uspostava proizvođačkih grupa i organizacija, M 10: Poljoprivreda, okoliš i klimatske promjene, M 11: Ekološki uzgoj, M 13: Plaćanja područjima s prirodnim ograničenjima ili ostalim posebnim ograničenjima, M 14: Dobrobit životinja, M 16: Suradnja, M 17: Upravljanje rizicima, M 18: Financiranje dodatnih nacionalnih izravnih plaćanja za Hrvatsku, M 19: LEADER (CLLD), M 20: Tehnička pomoć. [↑](#footnote-ref-14)
14. Točan iznos plaćenih sredstva iznosi 17.892,86 EUR [↑](#footnote-ref-15)
15. Točan iznos ovjerenih sredstva iznosi 4.104,74 EUR [↑](#footnote-ref-16)
16. Prioritet Unije 1: Poticanje okolišnog održivog, resursno učinkovitog, inovativnog, konkurentnog i na znanju utemeljenog ribarstva, Prioritet Unije 2: Poticanje okolišno održive, resursno učinkovite, inovativne, konkurentne i na znanju utemeljene akvakulture, Prioritet Unije 3: Poticanje provedbe ZRP-a, Prioritet Unije 4: Povećanje zaposlenosti i teritorijalne kohezije, Prioritet Unije 5: Poticanje stavljanja na tržište i prerade, Prioritet Unije 6: Poticanje provedbe integrirane pomorske politike, TP: Tehnička pomoć. [↑](#footnote-ref-17)
17. MD 1: Nedostatak hrane, MD 2: Nedostatak osnovne materijalne pomoći, TP: Tehnička pomoć. [↑](#footnote-ref-18)
18. Određeno člankom 6. stavak 1. „Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.“ [↑](#footnote-ref-19)
19. Narodne novine, br. 92/14 [↑](#footnote-ref-20)
20. Prioritetna os 1: Modernizacija željezničke infrastrukture i priprema projekata u sektoru prometa

Prioritetna os 2: Unapređenje sustava unutarnje plovidbe u Republici Hrvatskoj

Prioritetna os 3: Tehnička pomoć

Prioritetna os 4: Razvoj cesta i zračne luke. [↑](#footnote-ref-21)
21. Uključeni predujmovi u iznosu od 54,51 milijuna eura. [↑](#footnote-ref-22)
22. Uključeni predujmovi u iznosu od 78,43 milijuna eura. [↑](#footnote-ref-23)
23. Uključeni predujmovi u iznosu od 44,91 milijuna eura. [↑](#footnote-ref-24)
24. Uključeni predujmovi u iznosu od 30,13 milijuna eura. [↑](#footnote-ref-25)
25. NP – Nacionalni program; NS – Nuklearna sigurnost; PI – Prijelazni instrument; PU – Članarine za Programe Unije. [↑](#footnote-ref-26)
26. Hrvatska – Bosna i Hercegovina, Hrvatska – Crna Gora, Hrvatska – Srbija, Jugoistočna Europa (SEE), Mediteran (MED). [↑](#footnote-ref-27)
27. U skladu s propisima EU-a, države članice dužne su Europskom uredu za borbu protiv prijevara (OLAF) prijaviti nepravilnosti koje imaju sljedeća obilježja: nepravilan iznos troška (koji se odnosi na sredstva Europske unije) jednak je ili veći od 10.000 EUR te je odobren za isplatu korisniku i Tijelo za ovjeravanje ga je ovjerilo Europskoj komisiji (uključen je u Izjavu o izdacima koja je podnesena Europskoj komisiji). U slučajevima sumnje na prijevaru, nepravilan iznos mora biti jednak ili veći od 10.000 EUR, ali ne mora biti ovjeren Europskoj komisiji. Nepravilnosti se prijavljuju OLAF-u putem elektroničkog sustava za izvještavanje o nepravilnostima (Irregularity Management System, IMS). [↑](#footnote-ref-28)
28. Navedeni podaci ne uključuju prijavljene nepravilnosti koji se odnose na Europski fond za jamstva u poljoprivredi s obzirom da taj fond nije uključen u Europske strukturne i investicijske fondove u smislu Uredbe br. 1303/2013. [↑](#footnote-ref-29)
29. Slučaj nepravilnosti smatra se zatvorenim ako je donesena odluka da se ranije utvrđena nepravilnost više ne smatra nepravilnošću ili su provedene sve korektivne mjere i svi neprihvatljivi izdaci su vraćeni Europskoj komisiji / izuzeti iz Izjave o izdacima. Iznos povrata računa se samo za zatvorene slučajeve nepravilnosti jer je iznos povrata kod otvorenih slučajeva podložan je čestim promjenama zbog toga što korisnici nepravilan iznos mogu vraćati u obrocima. [↑](#footnote-ref-30)
30. Odnosi se na nepravilnost u okviru programa teritorijalne suradnje. [↑](#footnote-ref-31)
31. U trenutku izrade Izvješća, nije dostupna analiza radne opterećenosti za 2020. godinu. [↑](#footnote-ref-32)
32. U trenutku izrade Izvješća, nije dostupna analiza radne opterećenosti za 2020. godinu. [↑](#footnote-ref-33)